Min Aung Hlaing A Ttap Cang Lai : Covid-19 Zawt Nak Nakin Ttih Nung Deuh Mi Ralkap Nih Mipi Cungah An Tuah Mi Hi,UN Ah Hmasa Bik Ah Ceih A Si Cang Lai – Onlinenungak\nMin Aung Hlaing A Ttap Cang Lai : Covid-19 Zawt Nak Nakin Ttih Nung Deuh Mi Ralkap Nih Mipi Cungah An Tuah Mi Hi,UN Ah Hmasa Bik Ah Ceih A Si Cang Lai\nMyanmar Ralkap Nih A Mipi Cungah An Tuahmi Thil Ttihnung Kongah UN Nih: Kawl ralkap hi uknak a lak lawng si loin mipi zong a kah hna caah a thimi an um cang i cu caah UN nih kawl ram buainak hi a zoh sawh kho ti lonak cu a si. A hlan tein kawl ram buainak kongah UN nih bia a rak chim cang i a tu cu minung tiang an thih cang caah hin kawl ram buainak hi thil hme a si ti lo timi hi UN nih a theih cang.\nCu caah a tu hi UN he rian a ttuan ttimi UN human rights kongah bia a ceihtu nih kawl ram kong cu bia an ruah tti hna lai tiah thei a si.A tu lio zawtnak Covid-19 ruangah bia i ruah tti ding hi UN nih tam ngaingai a ngei nain a tu lio kawl ram buainak hi a biapi tukmi a si caah Covid-19 kong hi i ruah hmasa loin a tu lio kawl ram buainak tu hi a hmasa ah an i ruah tti hna lai i a herh herh ningin kawl ralkap cu dantat le phihkharnak tuah an si lai tiah zumh cem a si.\nA tu tiangah hin kawl ram a buai chungah kawl ralkap nih a mah a uknak a dohtu mipi chungin minung pathum a thah cang hna i minung tam lakte a hliamh cang hna. Cu a hliamhmi chungah cun minung zeimawzah cu an nunnak caah thin phang tlak tiangin fak lakin a hliamh hna tiah theih a si.Cun mino tampi zong nih kan nih zong kan ram nih uknak dik a hmuhnak caah kan nunnak kan pek ve lai tiah nizan ah khan kawl ralkap nih thah a tongmi Ma Mya Tuih Tuih Khine a ruak an thlahnak ah an chim tiah theih a si.\nHi tiningtein cun kawl ram hi thisen a luang chinchin lai tinak a si i Laimi kan i semnak Hakha le kawl rawn Lai khua hna caah kan mah le kan umnak ram cioin in thlacamnak tuin ttangla chinchin ko hna u sih.A ruang cu a tu lioah kan tuah khawh cemmi c thlacam hi a si ko i thlacam hi hriamnam ttha cem zumtu hna nih kan i ngeihmi a si caah a si.\nKan mah le kan chungkhar ca cio le kan mah le kan siaherhmi ca cio ah khan thlacam hi daithlang hrimhrim hna hlah u sih timi hi a donghnak ah van chim kan duhmi cu a si. Kawl ram nih a rau hlan teah deihnak tu hmu hram ko seh law thisen luannak um ti hram hlah seh.


Thawngthachimtu, Thawngtha Bia & Thawngtha Bia Ngaitu - JM News\nRussia nih North Korea bawmhnak facang ton 2,000 apek\nThawngthachimtu, Thawngtha Bia & Thawngtha Bia Ngaitu\nMuslim Pawl Nih Hotel Khan Chung an Check, Kum 20 Tlangval Nu Pahnih He An Ih Lio ah An Tlaih\nKhrihfa Bu Timi Cu Lenglang Zoh Dawhnak In Sakmi Biakinn Ttha Ah A Si Lo\nPastor Pakhat Nih Sual Thian Ternak I A Hman Mi Ti An Din Ruang Ah Minung (27) Bak An Thi\nHawidawt Harnak Tei Na Har Tuk Ve Maw\n2016 ah khan, “aziah kan hnu zerh naa pumh lo?” tiah riantuanti hawikom pakhat cu bia hal. Ahmai kum ah hawikom dang pakhat sin ah, “aziah kan biakinn ah kan hmuh ti lo, biakinn dang ah naa pum deuh hlah maw?” tiah ka hal ve. An ka lehmi cu, “biakinn pumh nak cun “YouTube” in thawngtha bia ka ngaih ah thazaang ka la deuh,” tile, “an chimmi thawngtha le kan chantiluan aa pehtlai lo” ti hi an si. Cucu, pulpit cungin thawngthachimtu hna nih tahchunhnak kan hmanmi hna le thawngtha bia kan chimning, cun thawngtha bia ngaitu mipi dirhmun kan hngalhlo ruangah a si hnga maw tiin ka ruat. Cu kong cu, fiang deuh in tial chap ka duh.\nThawngthachimtu cheukhat caah chawlehthalnak, biaknak le cawnpiakning, pumpak hlawhtlinnak le hmuhtonmi, cun midang sining hna chim hi tahchunhnak lak fawibik ah ruah a si. Cu hna lakah, mah pumpak le midang sining dikthlir in chim hi fawi khun sehlaw a lo. Angaingai ahcun, mah pumpak sining phuan cu mah le mah sunparnak i pek a si i Pathian kha sunparnak kan pe tawn lo. Cun, midang sining dikthlir in phozaar zong pulpit cungin mi kong caih le mipi upat lo he aa khat.\nCuti mi pakhat chiatnak, thatnak le palhnak tbk tahchunhnak ah kan hman cu an pumpak sining i runveennak hauhruang kan bauh piak hna zong a si. Cunih cun, biakinn pumh ngam lonak/pumh huam lonak hna, Pathian riantuantu hna he zalong tein bia i ruahngam lonak hna le ngaihchiatnak, nun harsatnak, lungdonghnak le lunglomhnak chimrel ngam lonak tiang a chuahpi kho. A zumhnak a derthawmmi hna, harnak le ngaihchiatnak nih a chilhmi hna, mah le mah thah duhnak tiang khua a ruat cuahmahmi hna le Pathian rian tuantu hna i hawikomhnak cahtertu zong an si kho rih. Cute cu ruat buin tahchunhnak kan hmanmi kongah kan i ralrin deuh ding ah chim ka duh. Pastor, Evangelist le News tialtu hna sin i biachim cu ralrin a herh tiah mipi hmurka in a chuak tawnmi khi thawngthachimtu hna caah phuahmi fimchimtu capo phunkhat a si tiin a sullam kaa keh.\nPathian mihman pakhat nih, zeidah kan chim i zeitindah kan chim timi nih thawngtha bia sullam a ngeihter tiah a chim (Robinson 2014, 149). Cheukhat Doctor, Reverence or Senior Pastor le Evangelist (or Free Evangelist) cu pulpit cungin mipi faktuk in soisel kan hmang. Biatak cawnpiaknak, palhnak cawnpiaknak alnak le palhmi remhnak, cun ding tein nunnak ding cawnpiaknak hna cu bianem in chim ah a ngaih a nuam deuh i lungah a caam deuh ve. Zerhpini pumh loin rian a tuanmi cheukhat sinah nikhat hlawhmi chapmi hmuh duh (double pay) ruahah naa pum lo tiah sualphawt loin, Pathian bia ngaihnak thawng an co ding thluachuah cu nihnih hlawhman hmuhmi nih a cawk khawh a si lo zia an fian dingin kan chim a herh deuh.\nCun, internet kongah Facebook, Instagram le computer le mobile game in caan a liamtermi mino cheukhat sinah zeirellonak bia kha hrial i computer le internet nih a chuahpimi thatnak le hmanzia thiam lonak nih a chuahpimi rawhralhnak hna tam deuh kan chim ah san a tlai deuh hnga. Holh dawh le bianem nih mino khua a ruahter deuh i awhrang in chimmi bia nih thinhunnak a chuahter tawn ve. Kan mit, kan kut, kan hmaifang le kan ke cawlcangh ning nih bia in kan chimmi tluk in, kan chimmi nak hmanh in, a sullam a fianter deuh. “Khrihfabu nih a herhmi cu pakhat le khat kar ah zawnruahnak le dawtnak ngeih hi a si,” tiah na bia ngaitu hmai i na kuttum na thinvo i na sik hna lio awcawi nih, thutden tlar ah athumi mipi nih na chimmi dawtnak kong nangmah nih na fian ngaingai le fian ngaingai lo kongah lungawtawm in khua an ruat, tiah catialtu pakhat nih cun a chim (Robinson, 150). Thawngtha bia na chim ah zeitin dah na chim ve?\nAa thleng cuahmahmi chan he aa tlak in mipi nih anmah le thutdirnak hmun cio thilsining hoih in nunpi ding fiang hlang in chim dingah thawngthachimtu nih tuanvo kan ngei. Tahchunhnak ah, lih chim in ralzaam sinak a sawkmi paohpoah hell ah an tla lai tiah phuannak in ralzaam si chinchap hlei ah khamhnak a co lomi paoh cu Satan ram hell (mei tihlipi) chungah paih an si lai tihi, ram2nak le ram3nak khuasa Laimi phun nih kan theih a herh deuh tiah ka ruah.\nCupin ah, ralzaam dirhmun in kan kiangkap zumlotu hna sinah khamhnak thawngtha chim dan ding kan cawn piak hna ah hman a tla deuh seomo. Cun, chanthar mino cheukhat nih zeibantuk nun nuamh lonak dah kan ton timi zong Pathian riantuantu hna nih pumpak hrimhrim in hngalh kan i zuam a herh in ka thei.\nMiphun dang le ram dangah ralzaam sinak kard ngei loin chungkhar pawcawmnak ruat in rianhrang a tuanmi kan si pinah, tihphannak in a khatmi kan si caah harnak le ngaihchiatnak nih fawituk in a kan nun a phum colh tawn. Culioah, thlarau in a thihruaitu Pathian rian tuantu hna nih kan mipi denhmi safety kedenh i hruk chunh in an dirhmun kan hngalhfian hnu ah Pathian bia in forhfialnak kha kan chimchih lengmang a herh. “An chimmi thawngtha bia le chantiluan aa pehtlai lo” timi bialehnak nih member dirhmun hngal loin Baibal theihnak pakhat lawngin thawngtha chimtu kan si sual maw tihi pumpak in kan ruah than a herh.\nAdonghnak ah, Facebook, Web le Blog in mipi nih Pathian rian tuantu soiselnak comment ah kan tial tawnmi kongah tial chap ka duh. Christian Theology le Doctrine i dannak he aa pehtlaimi an si caah hitihin fianternak caah chim ka duh. Theology le Doctrine cu hmuhning aa khatmi mibuu pakhat asiloah Khrihfabu nih a ngeihmi le cu cawnpiaknak aa hrawmmi dihlak hmunkhat ah a kan funtomtu an si. Baibal ah a fiang tung i cuhe aa kalhmi cawnpiaknak cu biatak cawnpiaknak hmangin kan doh ding a si ko.\nSihmanhsehlaw, Baibal ah a fiangset lomi kongah hmuhning aa dannak hna cu aruang fiangtein hngalh kan i zuam ah kan caah thiltha an si deuh. Pathian biatak kan tanh kan ti lioah, Khrihfabu le Khrihfa kar ah dohnak a chuahter tu Satan hman rua rak si diam khawh a si. Cucaah, kan lu a simi Khrih ah alam kip in kan than khawh nakhnga, biatak cu soisel nak in chim si loin dawtnak tuin chim hram awt hna u sih.\nSaya Bawi Lian Thang\nBy jmnews September 11, 2019\nkan hnu September 6 ahkhan Terngganu ah kum 20 tlangval pa cu Hotel khan ah nu...\nBy jmnews June 2, 2019\nKhrihfa bu timi cu lenglang dawhnak in sakmi biakinn ttha hna hi an si lo, Zumtu...\nBy jmnews May 7, 2019\nSouth Afarica ram ah Pathian rianttuan tu church Pastor pakhat nih sualnak thian ter nak caah...\nGood friday dramma can nak ah Zesuh lemcang athi\nBy thang teals April 19, 2019\nKum 89 aluancia, Kum 1930 lio i thil acangmi asi nain atutiang atuanbia adaih khawh lo...\nChin Baptist Convention (CBC) Hruaitu Thar An Thim Mi Hna\nBy jmnews March 25, 2019\nChin Baptist Convention ( CBC) cu a tu hi meting an tuah dih cang march 25...\n” Wa” Hriamtlai Phu Nih Biakinn 3 An Hrawh Dih Cikcek I Biakinn 52 An Khar Piak Cang Hna\nNgakchia Pa Biahalnak” Kapu Pathian Na Hmu Kho Maw?\nCopyright © 2016 JM News


Agape Baptist Church, Dallas, TX Video November 19, 2019, 7:37am\nHome > United States > Dallas, TX > Agape Baptist Church > Videos\nVideos by Agape Baptist Church in Dallas. Covid-19 ruang ah online service kan ngei lai. Vawlei khuaza kip um hawi dawt vialte kan in sawm hna. Bawipa biati hna usih. A caan: 12:00 - 1:30 pm\nHello DFW khuasa, Khrih ah u le nau hna, dam in nan um cio hna maw? A ralai mi Nov 24, 2019, Pathian Ni zaan khi Agape Baptist Church nih ‘Agape Family Night’ tuah kan i tim. Sunglawi taktak in Thlarau lei le Taksa lei he thanchonak ding caah timh tuahnak nganpi kan ngei. Cu hmun ahcun, lunglawmhnak hrawmti dingin lunglawm tein kan in sawm hna. A tanglei video ahhin tlamtling tein kan tuah hnga dingmi cu an um, na caan sunglawi lakin rak kan bih piak dingin kan in sawm hna.\nA hmun: Agape Baptist Church\nA caan: 2:30-5:30 pm\nGo to Agape Baptist Church main page\nOther Agape Baptist Church videos\nApril 26 Caan Hmannak Pumhhruaitu: Upa Tial Hi Mang Cathiang rel hruainak: Agatha Dawt Tha Hnem (Luka 6:12-19) Thawngtha: Rev. Chan Hnin Thui ~ A Zungzal In I Lawm U (1 Thes 5:16-18)\nPumhhruaitu: Upa Tial Can Praise & Worship Thawngthanh: Pastor Chaw ca thlacam: Upa Cung Ling Solo: Agatha Dawt Tha Hnem Cathiang rel hruaitu: Biak Lian Cung (Luka 24:1-12) Thlacam hruaitu.: Pi Van Par Thawngtha chim: Rev. Chan Hnin Thui Topic: Johan Fapa Simon, Na Ka Daw Maw? Thluachuah peknak: Pastor\nChun Pumh | March 29 Thawngtha: Rev. Chan Hnin Thui: "Bawipa He Kan Tanti Lai" (Salm 23:4)\nTu zarh Sunday Service caah kan hneksaknak (test) a si. Chun 12 ah online in Bawipa kan thangthatti hna lai. Bawipa nih daihnak le damnak thluachuah he lam in hruai ko hna seh.\nBawipa Biak Caan Hmannak Agape Baptist Church | March 15, 2020 Thawngtha | Rev. Chan Hnin Thui | Pathian Daihnak (The Peace of God)\nThawngtha chimtu: Rev. Dr. Thlaawr Bawihrin\nPu Van Ceu Lian Ruakhumh Thutpi Zaanhnihnak\nPu Van Ceu Lian Ruakhumh Topi Zaankhatnak\nAgape Family Night\nHello DFW khuasa, Khrih ah u le nau hna, dam in nan um cio hna maw? A ralai mi Nov 24, 2019, Pathian Ni zaan khi Agape Baptist Church nih ‘Agape Family Night’ tuah kan i tim. Sunglawi taktak in Thlarau lei le Taksa lei he thanchonak ding caah timh tuahnak nganpi kan ngei. Cu hmun ahcun, lunglawmhnak hrawmti dingin lunglawm tein kan in sawm hna. A tanglei video ahhin tlamtling tein kan tuah hnga dingmi cu an um, na caan sunglawi lakin rak kan bih piak dingin kan in sawm hna. A hmun: Agape Baptist Church A caan: 2:30-5:30 pm\nCawnpiaktu: Sayama Ca Meng Tial\nAgape Revival Zaanthumnak Cawnpiaktu: Sayama Ca Meng Tial\nAgape Revival Zaan Hnihnak: Sayama Ca Meng Tial\nAgape Revival Zaankhatnak Cawnpiak tu: Sayama Ca Meng Tial\nAgape Music Sunday\nDallas Chin Baptist Church Nubu Gospel\nSenthang Chin Baptist Church Mino Gospel\nAgape Children's Night\nAgape Nubu Caan Hmannak\nAgape Nubu Choir\nAgape Nubu Acting Song\nPathum Hlasa: Pi Ngun Za Par le Hawi\nZoh lo Bible Chim: Pi Tial Cin Thluai


Messi: Barcelona Ah Ka Um Ko Lai, 700 Millions Cu A Si Kho Lo – Myanmar Chin\nMessi: Barcelona Ah Ka Um Ko Lai, 700 Millions Cu A Si Kho Lo\nSeptember 4, 2020 Myanmar Chin Sports 0\nMessi : Barcelona Ah Ka Um Ko Lai\nLionel Messi cu Gol.com nih an ton i a tu lio thil sining kong a chim. Barcelona President pa zong a bia bantuk a tuah lo tiah a ngeihchiat nak a chim.\nMessi nih” Barcelona ah ka um ko lai, 700 millions cu zeitihmnah a sithiam lo tiah a chim. Barcelona chuahtak ka duh nak hi Buyern munich kan sungh ruangah a si lo, kum hramthok rekhan chuah ka duh cang, ka caah a rak har tuk.\nPresident zong ka chimh zungzal ko i, Barcelona ah ka caan a dih cang tiah kai ruah! Mino tete caan a si cang i mithar pawl caan a si cang, President ka chim i, Tukum season dih ah chim te tiah a ka ti,a tu ahcun ka chim nain chuahnak nawl aka pe lo,a biakam a tuah lo tiah a chim.\nI thialkam nak aman um lo tein chuah ka duh caah Fax in ca ka kuat! June 10 aluan cang tiah akan cohlang piak lo, Kha lio ah bawlung chuih aa peh tuk lio a si tiab ka chimh than, Season dih ah chim te aka ti mi cu ahman nain zeitik nii le thla timi a chim lo, 700 million pek lawng ah chuah an timi cu zeitihmanh in a si khawh lo caah tukum cu Barcelona ah ka um ko lai tiah Messi nih a chim cang.\nHmaikum ahcun free tein a chuak te lai tinak a si.\nMessi cu Barcelona ah kum 20 nawn a um cang i ballon d or zong voi 6 a lak cang. Vawlei cung ah athiam bik an ti mi a si. Club dang ah i thial sehlaw ballon d or hi ala kho te hnga dik maw?\nKan nau pa (Aa Kha) velh a tawng, Hawi Le Hna Thlacam Ka Bawm Ve Uh\nAibur khua mi nih fak tuk in kan naupa an velh e, thlacam in kan bawm cio uh, a tu hi Siizung kan chiah ko😢😢\nNile Parmawi Le A DL Cungpi An I Tong Lengmang( Azanmang ah)


Rathetaung peng Ah AA Le Kawl Ralkap Faak Ngai In An I Kaap Cuahmah - Khuaruah Har News\nRathetaung peng Ah AA Le Kawl Ralkap Faak Ngai In An I Kaap Cuahmah\nRakhine ram, Rathetaung peng Aung-Tha-Zee khua in Meters 700 tluk hrawng a hlahnak hmun ah AA nih Sakhan pakhat an ngeih. Cu kaa sakhan cu a biapimi hmunhma a si caah kawl ralkap nih biatak tein an doh i laak an timhnak a sau ngai cang.\nJune thla thok khan an doh cang i, Oct thla in cun thla 4 lengkai pi a si cang. Cuca’h AA nih an celh ti lo i an sakhan cu Oct 4 ah khan an chuah taak i, kawl ralkap nih an hriamnaam zeimazat he an ting khawh hna.\nAsinain, a thaizing Oct 5 ah timhtuahnak tha tein an ngeih dih hnuah an va doh than hna.\nSuimilam 2 chung pehtlai tein an i kah hnuah an sakhan thing cu kawl ralkap sin in an laak khawh than. Kawl ralkap sinin hriamnam tam taktak zong an laak chih. Kawl ralkap hriamnam hi meithal 40 tluk aa tel, a dangdang zong tam taktak aa tel.\nCu sakhan an va laak than lio ah kawl ralkap minung 30 tluk kan thah khawh hna tiah anmah AA lei nih an chim. AA hi an rak men ve hrimhrim lo. Kawl ralkap nih thla pi thla 4 chung faak taktak in a kah hna hnuah an laak khawh nain, AA nih suimilam 24hr chungah an laak khawh than ko.\nRef: AA Info Desk\nLaitlang NLD pawl nih Pi Suu Kyi bia an buar!\nLung A Fak Tuk Theihnak Hna A Ngei Mi Nih Cun Thei Ko Uh!\nKyaw Kyaw A Thihnak Kong Ah Mit In A Hmu Mi Hna Le Hna In A Thei Mi Hna Nih An Chimmi Hi Zoh Ti Tuah Hna U Sih\nLomhpi Phu A Si: Chin Arfi Benjamin Sum Nih A Sunglawi Tak Tak Mi Laksawng A Kan Lak Piak\nDuhdawtnak konglam he pehtlaiin aruahnak langhtertu Watt Hmone Shwe Yi\nPhone Zoh Peng Mi Nih Tuah Hrimhrim A Herh Mi Mit Exercise Tuah Ning Phun (6)\nKawlram zong thawngpang achia chin lengmang Covid-19 mizaw 39 chung in minung pakhat a thi\nThawngpang Ttha: Kum 2020-2021 Grade 10 Tang 9 System Thar, English Textbook Ah Fapa Tlau Kong An Cawng Cang Lai


Zohchun Tlak Pasalṭha Salai Zung Thang Harsatnak Phunkip Tuarin A Hawipa Ruak Sunghno A Nu Sinah A Phakpi-Video – Chin World News Evening\nKan hnuzarh ah kan rak tar bal cangmi China ramah a nunnak a liammi Salai San Uk Lal cu Falam khuai ah ruak phakpi a si i tlamtling tein a vui zong an vui cang. Falam khuapi a ruak a phanh khawhnak hi ahawipa Salai Zung Thang i teimaknak ruangah a si. Salai San Uk Lal cu China, Sandong ah a hlawhfami a si i December 20,2019 ah dam loin a um.\nA hramthawk ahcun ahawile nih sii inn(private) ah an kalpi i cu hnu lawngah a cuap a tthat lo an theih. Cuticun, Falam ah tlung dingin zeizong vialte an i timhtuah dih hnu 2020 Tangkawng 1 ah ahawipa Salai Zung Kip Thang he cun kawlram leiah an i thawh. San Uk Lal cu a hawipa Salai Zung Thang nih cun a rak tlunpi. Cuticun Kawlram an phan i hotel an i dinhnak ahcun San Uk Lal cu a nunnak a liam hi a si.\nSalai Zung Thang cu lampi ah a hawipa nih a rak thih tak tikah a ngaihchia tuk ve, a si nain a hawipa San Uk Lal ruak cu Falam a nulepa sin ah phak pi ding hrimhrim in biachahnak fel a tuah i raltha tein a rak tlunpi. China ram in Falam tiang a rak tlunpi nak ah harsatnak tampi a um ve. A caan ah lam le sul ttha a um lo i tupi chung lakah a hawipa San Uk Lal ruak cu a puak pah tawn. Cu ti te cu a hawipa ruak cu Falam khua tiang a rak phak pi hi asi. A caan ah harsatnak a um ko, a mah te lawng in a hawipa ruak a bultawl, pasalttha dirhmun ah a um i a hawipa a ruak cu tluang tein Falam tiang a rak phak pi hi asi. Credit: Worldmeifar/Vapualauaw\nNote: Hi thawngpang hi Falam ca Laiholh in kan lehmi a si tikah a dik lonak le kan palhnak tampi a um lai. Asi lo ningin ka ttial palhmi zong a um kho men a ruahzia nan kan thiamnak lai kan i nawl duh hna.\nPosted by Kai Te on Monday, 6 January 2020


Luakchuah Le Lungmih Hmangmi Hna Caah Fawi Tein I Thlawp Ning | Faiceu News\nInnpiNgandamnak le DawhnakLuakchuah Le Lungmih Hmangmi Hna Caah Fawi Tein I Thlawp Ning\nLuakchuah Le Lungmih Hmangmi Hna Caah Fawi Tein I Thlawp Ning\nOctober 31, 2017 David Ceu Ngandamnak le Dawhnak 0\nLuakchuah (nausea) le lungmih (dizzy) neih hi a nei bal mi hna nih cun a har zia kan theih cio cang kola dah. Mitam deuh nih an i ziak ngai ve mi i zohkhenh ning hi rak tuahchun ve hmanh. Phaisa tam dih hau len loin le a tuahto ningcang a fawi ngaimi a si ko. Dawr ah va kal len hau loin mah inn le lo te ah tuahto khawhmi a si. A tuahto ningcang le a herhmi hna cu a tanglei bantuk hin an si hna.\nA Herh Mi Hna\n1. Tisa tlok hrai 1 (1 cup)\n2. Aithing ( Ginger)\n3. Reite (Lemon)\nA Tuahto Ningcang\nHrai (cup) chung ah tisa tlok mi khat tuk loin na chiah hmaisa bik la. Mah khawh cun, reite (lemon) haang darkeu fami khat hrawng na cawh chih la. Reite pum zong khi cheu i surh khawh tthiam a si. A tlawmtam cu nangmah nih a thur le thur lo na duh tawk tein tuah khawh a si ko. Cu khawh cun, minute 2 hrawng na hngah hnu ah Aithing (ginger) a tlawmtam kutpi tiang hrawng kha pan tein na riam na riam la i na riam dih hnu ah na thlak chih la. Cun rual tein na cawh na cawh la i minute 2 hrawng in na hngah ta la. Hngah a herhnak cu a din nai fawih deuh ving la cun a thawhnam zong dangkhat a si fawn. A tuahto ningcang cu mah kha vial kha a si ko. Hnuamsam in din viar ding a si la.\nA Din Ningcang\nMah ti na tuahmi kha ni fatin in ni khat ah voikhat in na din piak tawn la. Din caan zing le zan cu nangmah duh duh a si ko. Mah ti cun, zarh kar khat chung hrawng pehtlai tein na din piak khawh a si ahcun nai buaipi tuk tawnmi Luakchuah le Lungmih nak in an bawmh khawh kola.\nCh: My Health and Beauty


Ramchung le Ramleng pehtlaihnak fek sehlaw kan ram le kan miphun sersiamti hna usih” tiin kan izuam peng – Hakha Cherry\nRamchung le Ramleng pehtlaihnak fek sehlaw kan ram le kan miphun sersiamti hna usih” tiin kan izuam peng\nAustralia i CCCA Youth Program in Khrihfabu kip i mino hna cu; “CCCA Youth Chinland Mission Trip” timi minbunh tlangtar in Chinland ah tlawnter dingin tukum chungah timhtuah asi nain Covid-19 ruangah kan thul. Mah cucu “ramchung ramleng pehtlaihnak fek seh, kan fanaule nih kan ram kong, kan miphun kong le kan sining kong thei ve hna sehlaw, kan ram sersiam duhnak ngei hna seh” ti saduhthahnak nganpi he phaisa tampi dih in timhtuahmi asi. US lei CBCUSA Youth, CYONA, le ICBC Youth tepawl zong program an ngei i voikhat/voihnih cu an kal cang. Thathnemhnak tampi a um. An pehzulh theu rih lai tiah ka ruah.\nA ngaingai ahcun Chin State milu zat i 22% hrawng hi ramleng ah kan um, kan tlawmte lo. Human Resource tha taktak asi kan ti, nan ti ve ko. Atuhi first generation (chankhatnak) kan si i, kan ram tlaihchannak kan ngei peng rih. Ahnu in next generation asimi kan nule kan fale chan ahcun pehtlaihnak hi a cat taktak te ko hngalo maw ti hna ka ruat pah. Ngeihchia ngaingai asi ko. Zan ih me a remlo, ruat than rih ko tuah hna usih!Credit-Salai Ram Tinthei


US Chin Valtha Lakah Van Hlei Sung Nih Rung Lian Ceu Bak A Thim – Zion Tlang Media\nUS Chin Valtha Lakah Van Hlei Sung Nih Rung Lian Ceu Bak A Thim\nDecember 2, 2019 admin Chin\nTutan World Paih Champion nih a tuahmi a voi 5nak Lai Paih cu tlamtleng te le sunglawi tein tuah a si. Chnmi nih kan ngeihmi Pathang an tling hna. WPC nih a voi 5nak paih cu Nungak Van Hlei Sung nih a sunlawi ter khun. Lai Pathang pawl thahrum chuah in an i paih zoh lawng si lo in Nungak muidawh Van Hlei Sung Hlasak zong ngeih chih khawh a si. Leng Van Hlei Sung hi Lai zuunhla sak ahcun a rak mak kho tuk. King of zuunhla tiah kawh ding in a um. Tutan Van Hlei Sung hlasak cu US laipa pawl nih an sakpi pah lengmang, Singer Van Hlei Sung nih Mipi sin ah Chawh pah in Lai Zuun hla a sak piak hna i nuam ngai in can an hmang hna. Tlangval nih a sakmi hla cu an va kal hnawh i an va sak pi tawn. Nungak Van HLei Sung cu Tlangval Rung Lian Ceu thutnak a phak cu lanhtak lo in a hlasaknak MIC cu Rung Lian Ceu a pek bak ko.\nLeng Van Hlei Sung nih US tlangval style mi le Pa Thawngthawng tampi lak ah a va kal riangmang i Chin thlangval tha Rung Lian Ceu cu a hlasakmi sa ve ding in A Mic a pek i hla a sak ter ve. US Tlangval Tha Tampi lakah Nungak muidawh le Awtha Van Hlei Sung nih Rung LIan Ceu bak Van thim i a hlasakmi van sak ter ve cu Rung Lian Caah lunghmuih ngai ding a si. US Valtha lakah Rung Lian Ceu cu a cungcuang mi le thim hleimi a si ko. Rung Lian Ceu zong nih a aw fir chuak vial in a sak ve. Nungak Van Hlei Sung hi a aw a rak sang taktak. A hlasak mi hla hi a san tuk caah Tlangval pawl zong nih an zul kho bak lo. An aw fir a chuak dih hna.\nMah ca hi WPC nih paih an tuahnak kong ah lawmhnak bia chimmi le teinak a hmumi hna min an langtermi a si. “Pathian dawtnak le lamhruainak thawng in WPC a voi 5 nak tlamtling tein kan tuah khawh caah Bawipa min kan thangthat. A rak I pai mi nan dih lak te cung ah le aa ka kip in a rak kan zoh tu, kan lai nunphung asi ve mi paih thazang a pe mi nan dih lak te cung ah kan I lawmtuk hrimhrim. Bawipa nih thluachuahnak inpe cio ko hna seh. Pathian nih kan nunphung asi ve mi kan paih hi nikhat hnu nikhat than ter chinchin ko seh. Lunglawmhnak tampi he, WPC”\n“A voi (5)nk World Paih Championship cu tlamtling te le dawh tein a dih i an i paih mi zong zoh an nuam taktak. thazaang chuah chin rih ko uh. A tang ah photo tampi um lai. a um lo mi zong nan um ko lai. caan a um lo caah tha tein thlak nak caan a um lo caah a ruah zia kan thiam hram uh..nanmah le zawn cio i lak khawh a si. A voi (5)nak WPC paih ah champion a kan lak piak tu an pa thum cung ah lawmhnak tampi kan ngei. Zatlang paih champion: Van Ceu Hmung, Middleweight champion: Ram Peng, Heavyweight champion: Rung Lian Ceu”\nPrevious Post:ka chungkhar, miphun le ram aiawh ding ah hin timhcia bak ka si!\nNext Post:Minung Tuaktannak Nih A Zawndamh Khawhlo Tiangin a Nganmi “Black Hole” Scientists Nih An Hmuh


Zarh Khat Chung Ah Angelina Jolie le Brad Pitt Cu Voi Hnih Tiang Ai Tong Than – TIMES OF CHIN NEWS\nZarh Khat Chung Ah Angelina Jolie le Brad Pitt Cu Voi Hnih Tiang Ai Tong Than\nPosted By: thawngthawng February 2, 2019\nAngelina Jolie le Brad Pitt hna cu nai zarh chung i voi hnih an i ton nak a ruang cu ngakchia zohkhenh (cawm) khawh nak ding ah a si. An pahnih in mah kong ah an buai nak hi kum hnih a si cang. An pahnih tein an fale an dawt hna ning hi cu uar an um ngai ngai. Mr&Mrs Smith timi zetkaa in an rak i duh hi a si i, an zetkaa bantuk tein a leng zong ah ai um mi hna an si. A luan cia zarh ah khan voikhat an i tong cang i, January 30 ah khan Los Angeles biaceihzung ah voikhat ton nak an ngei than.\nAn pahnih in mah biaceih zung ah cun suimalam 3 chung rau in an i ton hi a si i, cu ah cun ngakchia hna kong kha an ceih. “An pahnih in rian herh dang kong zong ah an i tong bal ko, a tu tan an i ton hi a voikhat nak a si loh. An pahnih an i ton can ah hin ngakchia kong le i then nak ding kong lawng an chim ” tiah thawngzamh zung pakhat nih a langhter. Angelina Jolie le Brad Pitt hna cu fanu/fapa paruk an ngei hna.\nAn fale hna cu Maddox(17) , Pax (15),Knox (10) hna hi pa an si. Shiloh(12), Vivienne (10),Zahara (14) hna hi an fanu le hna an si. Angelina Jolie le Brad Pitt hna cu kum 7 chung hmun khat ah an um ti hnu ah 2014 ah khan thitumh nak puai an tuah. Kum hnih an um ti hnu ah phungning tein an i then hi a si. A tu tiang fale cawn khen nak ding ah biaceih zung ah an tawlrel cuahmah lio a si ko rih. An i then ko nain sipuazi tu cu hmun khat te ah an tuah ti ko tiah theih a si.


A her lo tuk mi biakamnak a tuah ruangah Joe Biden a buai cang\nAtu cu US ram southern borer ah um mi hna cu lungreithei in an um cang. President Joe Biden nih executive order 40 leng a tial kha. Trump immigration policy cu a thah piak.\n2020 November 3 ah campaign promise tlamtlingternak ding caah Illegal Migrant hna cu Aliens tiah au an si cang tiah a rak chim bantuk in a tuah tak tak ve.\nAmah thil tuah mi lilah nih a tu cu buainak fakpi a pek cang. Joe Biden nih amah bia chim mi lilah hmangin buainak fakpi a chuah pi cang.\nJanuary ni 20 thawk in Central America ram in Southern Border ah lut a tim mi tampi (thawng leng) an si cang.\n“Joe Biden let Us in”” Joe Biden remember your campaign promise” tih T-shirt zong Illegal Migrant pawl nih an duh duh in an nih hrut ngam cang hna\nHomeland Security ah hotu bik a si mi nih a chim mi cu thawngchia tak tak si. Kum 20 chung in illegal migrants influx tambik caan kan phan tiin a chim.\nJoe Biden nih Executive order a sign lio ah, Trump border wall sak ding mi Fund a um cia mi kha a dawng ter kho lo ti kha a thei lo maw tiin mi tampi nih heh an soisel.\n40 GOP senators group nih Government Accountability Office sin ah ca an kuat i, Trump border wall fund a um cia mi vialte cu, President Biden nih a dawngter mi cu phunglam a buar tiin an tial\nUS ram chungah pem ding in arah mi an tam tuk cang i, Joe Biden, Democrats pawl puppet ruangah atu hi Southern border ah illegal migrants nghakchia buaipi cawlh lo an um cang, hngakchia chianak ding caah an sak mi 250 umnak ah 700 leng chia an si\nHngakchia cu chim lo, puitling an tam tuk i, Atu hi southern border ah mipem an tak tuk caah Joe Biden a buai ve cang i, Central America in mipem tampi cu US ram chungah lut ding in border ah an um dih cang.\nBiden nih ABC interview a tuahnak ah a chim mi cu, Fiangtein ka chim duh mi cu, Rah hla u, Nan umnak ram, khua kaltak hla u, (‘I can say quite clearly: Don’t come over. Don’t leave your town or city or community) tiin illegal migrants hna cu bia a ca thang. Credit-RTK\nBe the first to comment on "A her lo tuk mi biakamnak a tuah ruangah Joe Biden a buai cang"


HNA NGAM DEUH SI, SIHNI NIH THIL SINING A PHUAN DIH CANG – The Chinlung Post\nHNA NGAM DEUH SI, SIHNI NIH THIL SINING A PHUAN DIH CANG\nRalhrang Kawlralkap pawl an rak i hrocernak lawngte pei arak si ko hi, Sihni Kyi Myint nih fiang tein thil sining a langhter. Sihni Kyi Myint nih a timi cu mipi nih ttih hna seh timi an duh ruangah thah ding order an chuahnak hi a si. An i hrocernak sawhsawh khi asi ko. An that taktak hna lai lo. Than Shwe chan zongah minung tampi thah dingin an rak ti hna nain ahohmanh an that hna lo tiah a chim.\nKawlralkap ralhrang hna nih Yangon ramtthen Okkalapa ah a ummi mino 19 hna cu thih dingin biachahnak an tuah hna. Okkalapa mino 19 thi dingin order an chuahnak a ruang bik cu March ni 29 zanlei ah mino pawl nih ralhrang kawlralkap bawi le ralhrang kawlralkap pakhat an rak velh hna i, ralhrang Thant Sin Htwe a nunnak arak liam. Curuang ah thah dingin order an chuah kha asi.\nSihmanhsehlaw ralhrang kawlralkap hna nih thah ding order an chuahmi minung 19 chungah minung pahnih Aung Aung Htet le Bo Bo Thu lawng an tleih khawh hna. Adang cu an tlai kho hna lo. Hi thawngpang an thanh hnu ah ralhrang kawlralkap hna nih Hlaing Tharyar sang mino pasarih zong thah dingin order an chuah tthan i, thanhnak an tuah tthan rih.\nAn mah hi aliamcia march ni 15 ah nu pakhat a nunnak an lak ruangah thi ding in order an chuah nak hi a si tiah an chim. Sihmanhsehlaw minung pathum cu an tlai kho hna lo i, minung pali lawng an tleih khawh hna. Ralhrang kawlralkap hna nih thi dingin order an chuah nain anmah lila nih lam aa chok mi sawhsaw zong an thah thluahmah tthiamtthiam ve hna.\nHi konghe pehtlaiin Sini Kyi Myint nih a chimmi cu ralhrang kawlralkap nih hibantukin thil an tuahnak hi mipi nih kan ttih hna seh timi an duh ruangah an i hrocernak sawhsawh khi asi. An that taktak hna lai lo. Than Shwe chan lio zongah minung tampi thih dan an rak pek ko hna. Asinain hohmanh an that hna lo. An i timh bik mi cu mipi nih kan ttih hna sehlaw kan hmai ah kun hna seh ti an duh caah asi tiah a chim.\nRalhrang kawlralkap hna nih thih dan an pekmi hna hi zeitik ni le caan ah dah an thah hna lai timi pakhat hmanh thanhnak an tuah rih lo. Thih dan pekmi pawl nih ralhrang kawlralkap lutlai Min Aung Hlaing le Yangon Region Command Commander sin ah ngeihthiam halnak an tuah i, an ngeih thiam hna a si ahcun an case an tthumh piak hna lai ti asi.\nCAANKARLAK COZAH NUG NIH RALKAP BUU THAR DIRH A TIMH\nVAWLEIPI THEIH IN DR. SASA NIH THIL SINING A CHIM CANG, PASAL CIAM MAM


Covid-19, A Thimi Tam Deuh Cu Thlopbulnak An Hnut Ruangah A Si – Chin Modern News\nMalaysia ram, ngandamnak lei Lutlai (Health General-director) a simi Datuk Dr. Noor Hisham Abdullah nih ramchung ah Covid-19 in a thimi hna a tam deuh cu ithlopbulnak tuah an hnut cang ruangah a si tiah a ti.\nCovid-19 zawtnak cu a sinh 5 (five stages) in then a si. Atu tiangah zawtnak ngei siin i a rak ipiahmi hna chungah hin a tam deuh cu zawtnak sinh 3nak an phan cangmi ngawt an si hna.\nCovid-19, sinh 1stnak ahcun symptoms timi zawtnak muihmai or hmelchunhnak a lang lai lo nain, positive an rak si. Cun a sinh 2ndnak ahcun zawtnak cu an chungah positive an si pinah muihmai (symptoms) zong in tlawmpal cu a lang pah cang.\nA sinh 3rdnak ahcun oxygen ngaingai cu pek an hau lo nain cuap phin zawtnak a simi muisam a hun iser i thawchuah an iharh cang.\nCun, a sinh 4thnak ahcun oxygen pek hrimhrim an hau cang. A sinh 5thnak ahcun ttha tein thaw an chuah khawh ti lo caah an chungah thli luhchuah khawhnak a simi kha hrolh piak an hau cang, tiah Datuk Dr. Noor Hisham Abdullah nih a ti.\nA sinh 4thnak a si cangmi mizaw hna cu an ngandamnak kha a chiatter tuk cang caah a sinh 5thnak phak a rang khun cang tiah a chim chap.\n“Tahchunhnak ah,” Covid-19 zawtnak a hnu bik thi a simi cu thawchauh aa harhnak hi a luan ciami nithum khan a rak si cang. Malaysia ram ah Covid-19 zawtnak a ngeimi zatuak in 60% cu tabligh thlacamnak in zawtnak aa chawnhmi an si. Ka kawl hna lai zawtnak kan chekter hna lai tiah Dr Noor Hisham nih a ti.


THUH TUK DING LE NAWH TUK DING A UM LO,CNF LEI IN FIANGTEIN AN CHIM – The Chinlung Post\nTHUH TUK DING LE NAWH TUK DING A UM LO,CNF LEI IN FIANGTEIN AN CHIM\nJune 14, 2021 admin Local News 0\nTCP. Thuh Tuk Ding le Nawh Tuk Ding Aum Lo. CNF nih CDF cu a rak thawk i,ral an thawk in nihin ni tiang ah a tam deuh cu CNA nih kan tel pi hna atu Khualhrintlang te hna ahcun CNF tampi kan i tel,atu hakha peng i kahnak thla nihra zongah CNF kan i tel. CNF/A nih a kah nan ti zongah nan palh lo, CDF ahcun CNA zong kan i tel thiamthiam mahcun Pituhsit kan timi mu,\nPart Time kan ti lai cu atu i kan mipi zong an i tel i kan zapi in Chinland Defense a tuah mi Force atuah mi kan si ko, cucah cun CDF min in kan kal ah a tha deuh CNA nan ti zongah nan palh lo a biapi in hruaitu kan si caah mu, min ah buai lo in, Sakap thiam pa ramvai pa nih sa a kah tikah thalpaak in maw a kah thalphir in dah ti a biapi lo. Miphun pakhat kan si kan ral kan kah tikah aho min in kan kah i aho min in kan tei a biapi lo kan ral kan tei a biapi. A kaptu cu Chin miphun lawngte kan si Chin miphun cu Chinland Defense a tuahmi Force a tuahmi kan si.\nA kap tu cu Chin mipi kan si a min ah khan cun rak kan buaiter hlah uh, mahcun nanmah zong buai hlah uh, a cheukhat nih chim ding a tuan tuk e chim ding a tlai tuk ee hi cu Dalaan e ti bantuk kha rak kan ti hlah uh. Bia kaakhat kan chim lai ah tha teIn a chung i Information kan theih dih i, hi kan chim ahcun khattalei caah a tuan tuk maw ti kan ruat hi kan chim lo ahcun khattalei nih an theih lo ahcun a poi tuk ding khi a um than.\nTha ten cuai kan thlai dih hnu ah chim ah a tha lai timi kan chimmi asi, kan Chin mipi nih kan theih piak thiam ulaw Comment ah a herh lo le herh lo kha kan van tial i kha bantuk kha Comment ah kanmah le kanmah i soi can si lo kan inn a kang cang thawh dih i kan dihlak in mih ding lawng a tang. Atu chan ahcun atu kan doh mi hi mipi dothlenak asi tik ah thil kan thuh mi nak in kan chim i kan zapi in kan tan ti kha a tha deuh tuan deuh ah khuate kip ah thalpak le thalphir khuan i cawk ulaw.\nRamdang umi nih rak in cawk piak hna seh law India ah cawk awk tampi rak i chiah dih uh kan in ti hna i hi bantuk in nan kan phuan e nan ti, nan kan puan e nan ti tikah ah cheukhat nih an tih asinain cheukhat khua tampi nih an rak thei lo cun zenthong an rak ngei lo mah cacun kan zapi in tih lo dingin kan tanti kha a biapi i thuh tuk ding le nawhtuk ding thil a um lo. A tang lei biaruahnak ahhin ngaih khawh asi. hIKA HI VOIKHAT IN HMAT LAW VIDEO IN NGEIH LE ZOH KHAWH ASI\nRALHRANG DIRPITU NIH BIAHALNAK A TUAHMI AH LEHNAK A TUAHMI\nHAKHA AH RALHRANG NIH AN KUATMI TEXT BOOK A TING RENGLO AN KHANGH DIH


Lung a fak tuk e : Rawl Kan Ei Cang Lai Ka Nu,Khawika Dah Na Um? Kan Ngai Tuk E – Onlinenungak\nLung a fak tuk e : Rawl Kan Ei Cang Lai Ka Nu,Khawika Dah Na Um? Kan Ngai Tuk E


A Poi Taktak: Wuhan Khuapi Ah Chinmi Minung 7 An I Taap An Tlung Kho Ti Lo – Chin World News Evening\nCorana timi virus zawtnak ttihnung a thawknak China ram, Wuhan khuapi ah sianginn kaimi Chinmi minung 7 bak an tang/um i a tutiang rih ah cun an him ko rih tiah theih a si. Wuhan khuapi ah a taangmi Chinmi sianghngakchia hna cu Kalay sianginn in China sianginn ah a cawng cuahmah liomi an si.\nA taangmi hna hi Central China Normal University sianginn ah Botany a kai liomi Salai Van Bik Luai le Saya Tluang Za Khai. Curriculum and Teaching Method a kai liomi, Kalaymyo Tivar khua i sayamah Kyi Daw Ami Linn, Kalay sianginn in Huazhong University Of Science and Technology ah Maths cawng liomi Saya Ngul Suan Lian, Hluatdaw zung in Shongnan University Of Law and Economics cawng liomi Daw Khin Kyi Htun (Paletwa) hi hna hi a tangmi cu an si.\nSalai Van Biak Luai nih a chimmi cu “Midang Chinmi sianghngakchia pawl cu sianginn khar lioah an rak tlung dih cang hna. Kannih cu lengah kan chuak lo i kanmah umnak khan cung lawngah kan um. Kan sianginn pawngah dawr pakhat an tuah i cuka ah cun rawl kan ei tawn. Atu rih ah cun Cozah i khuakhan lairel nak kan hngak rih. Kawlram (myanmar) ah kan tlung kho lai maw? tlung kho lai lo ti cu nihnih hnuah aa fiang lai” tiah a chim.\nWuhan khuapi sianginn cu January 11 ahkhan an khar cang nain sianginn luh caan an chim hna lo. Wuhan khuapi chungah kawlrammi sianginn kaimi hi minung 60 hrawng an um tiah theih a si i kawlram lei an tlunnak kong cu Cozah lei nih an tawlrelpiak hna lai. January 27 tuzing tiangah an langhterning ah cun Wuhan Coronavirus ruagnah minung 80 leng an cang i mi 2811 leng nih zawtnak hrik an ngei cang tiah theih a si. Hi zawtnak hrik i China, Thailand, Hong Kong, Macau, Australia, Japan Malaysia, Singapore, France, South Korea, Taiwan, USA, Vietnam le Nepal hna an phan cang tiah theih a si. (Vapualauaw)


Myanmar ralbawi pawl hi ICC nih a ziizut kho hna lai maw? – THE CHINLAND POST\nMyanmar ralbawi pawl hi ICC nih a ziizut kho hna lai maw?\nThe Chinland Post | 2022 March 11 – Rohingya cungah Myanmar ralbawi pawl nih nuhrin covo an buar leng ah hramhram in uknak lak a si hnu ah mipi cungah a buarmi sualnak pawl caah Myanmar ralbawi pawl hi International Court of Crime (ICC) nih a ziizut khawhding in aa zuam tiah former political prisoners, nuhrin covo kong he pehtlai in a cawlcangmi pawl le National Unity Government rian ngeitu pawl nih an chim.\nAssistance Association for Political Prisoners (AAPP) le tlangcung nihrin covo phu telhmi mipi phu 116 nih Myanmar ralbawi pawl hi ICC nih a ziizutpiak dingin March 7 ah United Nation Human Rights Council sin ah caa an kuat.\n2017 ah Rohingya cungah sual a buar mi le hramhram in uknak lak a si hnu ah mipi cungah sualnak a buar chap timi tette langhter a si ahcun 2019 liote in ICC ah ceihmi Rohingya case he pehtlai in Myanmar ralbawi pawl hi a ziizut khawh an si kho men tiah Sweden ram ah ummi Human Rights sihni U Aung Htoo nih a ruahdamh.\n“Rakhine ram, Rohingya cungah a buar lio ah ralkap chung silole Battalion chungah hramhram in uknak a lak tikah mipi pawl hrem le thah a si ahcun prosecutor nih a chimphuan khawh. Mah ralkap nih hin Rohingya pawl a thah bantuk in uknak zong hramhram in a lak i mipi pawl a thah hna timi tette an langhter khawh a si ahcun 2019 lio ah rak ceihmi ICC case in tei khawh a si”.\nICC nih Myanmar ralbawi pawl a ziizut khawhnak hnga ding caah cun mipi cung ah sualnak buar ding in ralkap bawi pawl nih zeitin dah an fial hna timi tette fiang tein langhter khawh hrimhrim a herh tiah U Aung Htoo nih a chim.\nRamkomh Kawlram ah ralkap nih zeitik hmanh ah nuhrin covo a buar khawh ti lonak hnga khamnak ding caah cun ICC nih Myanmar ralbawi pawl a ziizut khawhnak hnga a biapi tuk tiah AAPP in chimnak nawl a ngeitu pakhat nih RFA ah a chim.\n“Chan tamtuk ralkap nih nihrin covo a buarmi he pehtlai in ramchung, ramleng nih zei bantuk a ziizutnak hmanh a tuah kho lo. An nih cu sualphawtnak in luat khawhnak nawl an ngei. Cucaah, a tu bantuk sualnak an buar rihmi hi a si. Hmailei ah mah bantuk a can ti lonak hnga ruat chih buin a ziizutnak tuah khawhding in kan hal hi a si”.\nMarch 7 ah Human Rights Council sin ah kuatmi ca chungah ramkomh kawlram chung sualnak vialte caah UN nih tuah khawhnak nawl a pekmi biaceihnak ser in sualnak a ngeimi pawl tazacuai khawhnak lam vialte kawl le raamkomh kawlram singing hi ICC ah ṭhial khawhding cu UN Security Council nih biakhiahnak pakhat ngei kho hna seh tiah an hal.\nA luancia 2017 lio ah kawl ralkap nih ram le hmunhma zohfelnak an ngeih caah Rohingya Muslim a tlawmbik 600,000 in 1000,000 hrawng cu ramri lonh in Bangladesh ram ah an zaam.\nMah kong hi ceih khawhmi case si dingah ICC pre-trial biaceihzung No.3 nih 2019 November ah nawl a chuah.\nMyanmar ram cu Rome Statue ah min thumi a si lo nain Rohingya ralzaam pawl a cohlangtu Bangladesh ram nih min a thut caah International Law ningin ICC nih mah case hi a biaceihnak nawl a ngei tiah vawlei pi sining a theitu sihni pawl nuhrin covo kong he pehtlai in a cawlcangtu pawl nih an chim.\nBritain ram ah a ummi Myanmar Rohingya phu Chairman U Htun Khin nih Rohingya cungah sualnak a buarmi ralbawi pawl nih hramhram in uknak an lak i ram pumpi mipi cungah sualnak a buar tiah RFA ah a chim.\n“Kawl ralkap nih kan mah Rohingya cu 2017 thokin rulrulhranghrang in an kan tuah. Kan miphun ning in an kan thah. Cun, 2021 February thla thokin a rulhrang khunmi sualnak a buar. 2017 lio ah ramdang nih a ziuzutnak rak tuah kho hna sehlaw hramhram in uknak lak hi fawi tein a rak cang hnga lo. A tulio caan ah pakhat khat kan tuah lo a si ahcun mah ralkap hi a fak deuhmi sualnak a buar rih lai”.\nNUG zong nih Rohingya kong le hramhram in uknak lak a simi kong ah ralbawi pawl ICC nih taza a cuai khawhnak hnga an zuam liopi a si.\nA luancia July thla ah NUG nih Myanmar ram cu ICC i biacheihnak nawl kan cohlan ko timi cathanh cu biacheih zung i registration officer sin ah an kuat.\nNUG Minister of Human Rights U Aung Myo Min nih a fak tukmi sualnak le nuhrin covo buar a sinak cungah ralbawi pawl nih rian an ngei timi tette ṭha kan ngei tiah RFA ah a chim.\n“A tulio sualnak vialte le tuahsernak vialte cungah rian a ngeitu cu Min Aung Hlaing a si ko. Zeiruang kan ti a si ahcun a mah nih nawl a chuah ruangah a si. A mah nih nawl a chuah lo zongah mipi pawl thah,nu le hngakchia tiang thah hi cu tinhmi ngei tein a tuah hrammi a si. Mah bantuk thil pawl hi a hlan liopi ah tlangcung miphun sin ah a rak um bantuk in Rakhine ram ah a ummi Rohingya pawl sin zongah buar a si. Pau dothlennak hnu ah Sagaing ramṭhen hi a temhing bik a si. Mah bantuk hmunhma hna ah sual a buarnak tette ṭha tein kan ngei”.\nNUG cathanh cu ICC nih ka kut cungah a phan ko tiah August thla ah bialehnak a um ko nain a hmailei tuahding thil pawl he pehtlai in zeihmanh chimhmi a um rih lo tiah U Aung Myo Min nih a chim.\nICC nih Myanmar sining he pehtlai in 2019 November 14 ah a thanhmi cu Myanmar ralkap bawi pawl nih sualnak a buar tak ko timi tette ṭha tein nan khawmh khawh a si ahcun rian a ngeimi ralbawi pawl cu biaceihzung hmai ah auh silole tlaihkhawhnak warrant halnak nawl a um tiah a langhter.\nPrevious Sagaing, Magway, Kayah le Chin ah mipi inn tambik khangh piak a si\nNext Falam peng, Rihkhawdar khua ah kahdohnak a chuak, SAC ralkap 3 an thi


Tial Lian Thang - March 29, 2020\nKuala Lumpur -- Tuni (March 28) ah covid-19 zawtnak in minung 1 a thi, a thimi dihlak 27 an si cang, tiah Ngandamnak Zung nih a thanh.Nizaan thawngthanh hnu in tuni tiangah zawtnak ngeimi...\nTuni, Zarhteni ah Myanmar ram ah covid-19 zawtnak ngei minung 3 an hmuh chap hna caah an dihlak 8 an si cang. Naypyitaw um UN zungah rianṭuanmi Switzerland nu zong aa tel.Kum 58 a...\nTial Lian Thang - March 26, 2020\nNizaan thawngthanh hnu in tu chun tiangah Covid-19 zawtnak nih Malaysia ah minung 3 a thah chap hna caah dihlak 23 an thi cang, tiah Ngandamnak Vuanci Zung director-general Datuk Seri Dr Noor Hisham...\nUS ram ah Covid-19 zawtnak nih minung 1,046 a thah cang hna, a zawmi dihlak 69,197 an si cang. Mah ca na rel tik ahcun tampi an karh manhte kho men.New York state ah...\nKuala Lumpur -- Malaysia ram hruaitu Prime Minister, vuanci le vuanci changtu dihlak nih thla 2 an lahkhah cu Covid-19 zawtnak dohnak caah an hlut lai, tiah PM Office nih thawng a thanh.Prime Minister...\nMalaysia ah Covid-19 in minung 20 an thi cang, a zawmi 1,700 leng\nTial Lian Thang - March 25, 2020\nPetaling Jaya -- Tuni March 25 zaanlei tiangah Covid-19 zawtnak in minung 5 an thih chap caah a thimi dihlak 20 an si cang, tiah Malaysia Ngandamnak Vuanci Zung nih a thanh.Mizaw thar 172...


Thihnak Darkhing: US Ah Pi Mah Ṭha (Parku Nu) Nih Mual A Kan Liamtak – Chin World News Evening\nThihnak Darkhing: US Ah Pi Mah Ṭha (Parku Nu) Nih Mual A Kan Liamtak\nFebruary 14, 2020 Salai Van Thawngpang\nThihnak Darkhing: Kan dawtmi ICBC chungtel hawi Pi Mah Ṭha (Parku nu, Pu Cung Hu nupi) cu khuasual a tonnak hliam hma tuar kho ti lo in tuzan February 13 6:40pm ah a kan dinh taak cang. Khrihfabu kan ngaihchia ngaingai. Ṭhutpi ning le a ruak bultawl ning cu fiang deuh in kan thanh ṭhan te lai. Ngaihchia chungkhar Bawipa nih umpi in hnem hraam ko hna seh! Ref: Indiana Chin Baptist Church\nRelchih: Chinram Biaknak cu NLD nih duhsah te in hrawh ai zuam: Tu hnu kum4 NLD Nih Chinram cozah atleih tthan ah cun Khrihfa kan ttap dih te lai. Chin mi cu khrihfa kan si caah biaknak lei aduh mi le ai pe mi miphun kan si ve/ Tlangpar kip le Biak inn kip ah Vailam tah aphun mi kan si/ Kan mi phun si nak le khrihfa kan si nak Samples ( alanghter nak ) pakhat ah kan i chiah mi a si ve.\nTutan ah Plewah peng Vailam tah Tungpi cu NLD cozah nih nan hrawh lai tiah Ca an pek hna ti thawng cu Chin ram avan cul dih hoi cang. Aluan cia mi ah ralkap cozah nih Matupi Peng ah milliondih in An phun mi vailamtah zong an rak hrawh piak hna i thong zong ah an rak thlak cang hna. Chin mi kan lung afiang ngai ngai ko cang. NLD cozah le Ralkap cozah pakhat hmenh ai dang lo. Duh sah deuh in rian an ttuan mi lawng lawng ai dan nak asi. NLD cozah Daw suh nih hin Ralkap nawl lo in rian arak ttuan hrimhrim lo. Cu caah 2020 thim nak ah NLD cozah nih chin ram ah Cozah nak an tleih tthan ah cun Kan Biaknak cu atlau cang lai: a kan hrawhpiak dih cang lai.\nCu lawng si lo in khua ruah ah lung afak tuk mi pakhat cu Kawl pawl le NLD cozah nih hin an duh nak poah ah Kawl PURA cu an ser/an chiah mi ruah ko ah hin lung afak khunKhrihfa mi Vailam tah cu akan hrawh piak dih fawn. (Stop destroys! Our Lovely’s Cross) Chin Democracy partyChin party nih biatak te in kan doh piak uh. Credit: Saisih Tlangau\nChinmi Khrihfa Sinak Cu NLD Nih Hrawh/hloh Dih A Timh\nPresident Trump A Ke An Khihpiak


HICKORY GRILLING CHUNKS\nWestern Hickory Cooking Chunks 549 cu...\nWestern Hickory Cooking Chunks 549 cu. in.\nW W Wood IncSKU: 8395899\nProduct Type: Cooking Chunks\nContainer Size: 549 cu. in.


FBCY Kan Pastor Rev. Mike Zung Ceu Le Rev. Dr. Mang Cuai Damnak Hmu Hram Hna Seh – Chuncha News\nThlacam Sawmnak: Falam Baptist Church, Yangon i kan Pastor Rev. Mike Zung Ceu le Rev. Dr. Mang Cuai cu Oxygen pek haumi dirhmun in an um, damnak tuante an hmuh khawhnak lai an caah kan umnak hmunkip cio in thlacamnak fakpi in bawm hna u sih. Prayer Request: ဖလမ်းနှစ်ခြင်းအသင်းတော် (ရန်ကုန်) မှ ဓမ္မအမှုတော်ဆောင် (၂) ပါးအတွက် အထူးသတိရဆုတောင်းပေးကြရအောင်။ Rev. Charity Htoo Mawite\nThawngpang dang: kan Oxygen Concentrator cu Rev. Dr. Ngun sinah tlamtling tein kan pe cang. Bawipa min in dam seh. A dam tikah a zaw mi dam sinah pe than si te lai. Edited: A dam deuh cang tiah thawng kan theih. Thlacam fakpi in bawm hna u sih. An nu he An pa nih an zaw caah harnak tampi an ton. July 25, 2021 at 2 pm. By Uk Ling Thang\nR.I.P: CNA Pasalt’ha Nih Kan Ram Le Miphun Caah Nunnak A Pek:


BAWIPA NAWL ZULH CU CDM KAN TI, SUI CU MEI IN HNEKSAK A SI TAWN BANTUKIN – The Chinlung Post\nBAWIPA NAWL ZULH CU CDM KAN TI, SUI CU MEI IN HNEKSAK A SI TAWN BANTUKIN\nMarch 31, 2021 admin Knowledge 0\nBAWIPA Nawlzulh cu CDM kan ti. Sui cu mei in hneksal a si tawn bantuk in minung cu harinnak in hneksak mi kan si ve.Inn satu pahnih sining nih kan i thimnak dirhmun a thuh le a puanh a langter.Mi pakhat nih awlzang ngai tein a inn cu thetse cung ah hrambunh in a sak. Caan lak hau lo tein le zaangdam tein a lim. Sihmanhsehlaw thlichia le tilet a hun thawh taktak tik tu ahcun a sakmi inn cu a hram in a phur i amah nunnak ca tiang in thihnak lam a phanhpi.\nMi dang pakhat tu nih a inn cu lung cung ah hramthla in tha tein le timhlamhnak te he a sak tik ah a kiang kap ah a chuakmi thliral, tiral le kokek ral hna nih zeitluk an den len hmanh ah fek tein le nun himnak petu inn a si. KHRIH nih ka bia a thei i a ngaimi/a zulmi cu lungpi cung ah inn satu bantuk nan si a kan ti.Nihin CDM (rianulhnak) kan tuah hi KHRIH cawnpiakmi dinnak hi vawlei ah a tlunnak ding caah amah nawlbia zulh in din lonak in riantuantu mithalo hna kan doh hna a si.\nCucaah kan dirhmun cu kan i uang ding le pakhat le pakhat kan i upat piak ding a si. KHRIH nawl zul buin hmai kan kal cuah mah lio ah kiangkap ral phun zakip nih a kan phak cio ko lai. Cheukhat cu nunnak hliamnak, hremnak le dawinak kan tong ko lai. Asinain KHRIH cu a fekmi le kan himnak kan lungpi asi ko caah Amah chung ah hram kan thlak cang caah kan nun a him.\nCu kan himnak cu pumpak, chungkhar, sang le miphun tiang himnak petu cu a si lai. Cu a si caah BAWIPA Nawlzulh cu CDM a si timi lungput thlau lo tein hmainor ti cio hna u si.(Luka 6:46-49). siapiraldo, Support CDM, Whats Happening In Myanmar, Whats Happening In Chin, Against Military Coup. Credit: CDM Supporting Team for Hakha.\nRelchih:VengLawma Dawm: CNA Dai Tein An Um Rih Hi Kan Him Nak ASi. News kan zoh tik ah Kayin kan unau le hna an temtuar nak zoh tik ah hin zaang a raam tuk hringhran e. A tu kan nih Laimi kan dirhmun ah hi bantuk dirhmun khi hei tawng ve usih law ka ti ah hin, a tu ah CNA mawhchiat in cu e kha e nan ti mi hi ttha te in ruat hmanh u. A hrut mi Kawl Ralkap nih zei hmanh midang zawnruah nak um bak lo in a tuk hna ning hi nan hmuh cio ko lai.\nMiphun ralkap nih an tuk nak i a leh rulh hna nak le,Khua mi nih a tuk nak a leh rulh ning ai dang deuh in ka thei. Atu zawng ah TaHan ah cun VanzuangLawng in bomb a thlak hna lo. An hriam hman mi a a fat deuh ca ah asi kho men. CNA nih kut vawn samh selaw an Sakhan kiangkap khua hna hi cu meialh in ai zel cawlh ko lai. Cutik ah nan hrut tuk e khawkhan nan thiam loe tiin a phunphun in nan zai cuahmah tthan lai i,nan vawlh nan pamh hna lai i mawh vial te nan chiat dih hna lai.\nA ngaingai ah cun kan dirhmun le sining zoh an thiam tuk rih ko hi. An kah hna ruang ah mi tlaih an tthul lai lo i, Sandah piah mipi kah le tthio an tthul hlei lo loh. Zei kan ti hnga i sum deuh ko uh. A tik cu caan cu an mah nawl siko seh. Kawl phungthluk bia ah ”saya an tam tuk caah Sangphaw lawng a rawk ,, ti mi kan chuak sual lai. Phungthlukbia 24:5-6,Mifim cu mithawng nak in a thawng deuh,Hngalhnak a ngeimi cu thazang a ngeimi nakin a thawng deuh;Zei cahtiah ral cu tha te in khawkhan nak thawng in tei a si i Saupi timhtuah nak theitlai cu teinak asi. Venglawma Dawn\nLUNG DONG LOIN AU KO USIH: REV.DR.G ZA THIO\nCELH DING BAK ASI LO, SANGTE A THIH LAI NI BIA ACHIMMI LE A THIHNING


Kutbei Kebei tampi zohkhenh ding kan mithmai ah an chuak, kan tthu sawhsawh lai maw? – Lai Lungrawn Post\nMay 27, 2022 May 27, 2022 admin Chin News\nCattialtu: Salai Cung Dawt: Zumtu hna. Jesuh nih a kan fial mi “Bawmh a herh mi bawm hna uh. Tlunnak inn a ngei lomi tlunnak inn pe hna uh. Eidin Tirawl a ngei lomi hna kha Eidin tirawl pe hna uh” tiah an kan fial mi kha atu hi a caan lio pi asi.\nKan mah theih hngalh mi Laikhat le chungkhat cung lawng ah si loin kan theih bal lomi minung tampi kan hmaika ah an phan cuahmah. Kan pasaltha hna ram caah kutke a petu hna kan mithmai ah an phan. An tlunnak inn a rem maw? tlunnak an ngei maw? tirawl an i chuan kho maw, Tirawl chumhchuan ding an ngei maw tibantuk tiang in vehvat ding an tam lio a si hih.\n“Voi khat cu mipa pakhat kha Jerusalem in Jeriko khua leiah a vung kal: Cu a vung kal lioah cun damiah nih an rak tlaih i a puan an phoih i an tuk i thilo nunglo in an kaltak. Cu lioah cun tlangbawi pakhat hi cuka lei lam ah cun a vung kal ngelcel; mipa cu a hei hmuh tikah lam khattelei kam cun a hrial. Cu bantuk òhiamòhiam in Levi mi pakhat zong cuka ah cun a va kal ve, mipa cu a hei kalhnawh i a hei bih tak i khattelei kam cun a kaltak ve.\nSihmanhsehlaw Samaria mipa pakhat, cuka lei lam i khual a tlawngmi cu, cu pa umnak kha a va phan; amah kha a hmuh tikah a zaang a fak ngaingai. A hei fuh i a hma ah cun chiti le mitsur hang kha a thuh hna i a men hna; cun mipa cu a saòil cungah khan a chuan i khual riahnak inn pakhat ah a kalpi i cuka ah cun a zohkhenh. A thaizing ah ngun tangka phar hnih aa chuah i riahnak inn hngaktupa cu a pek i, ‘Amah hi òha tein rak zohkhenh law amah caah na liauheumi vialte cu hi lei ka ra kir òhan tikah kan pek òhan lai,’ a ti,” tiah a ti. Cun Jesuh nih cun aa thawh i, “Hi mi pathum hna lakah hin aho hi dah damiah nih an tlaih mipa innpa kha a si tiah na ruah?” tiah a ti. Phungbia cawnpiaktu saya nih cun, “Amah a zaangfahtu kha,” tiah a leh. Jesuh nih, “Va kal law cu bantuk cun va tuah ve,” tiah a ti.\nHi Tlangbawipa hi Rumra ngei ngai in biachim a thiam mi Cawnpiaknak kip ah cawnpiak tu ah ser mi le zapi theih khawh tawk in chim ahcun Pulpit cung ah a au peng mi zong a si kho. A si nain Jesuh nih an kan fial taktak mi cu a rak nganh diam ko hih. Kan nganh ve sual lai. Jesuh nih, “Ka rawlṭam can ah ei ding nan ka pek, Ka ti hal lioah ti nan ka dinh, Khual Ka si i nan inn ah nan ka tlunter.\nPuan aih awk ka ngei lo i puan nan ka pek. Ka zawt lioah nan ka thlawp. Thong ka tlak lioah nan ka veh….. Biatak kan chimh hna, Ka mi hna a hme bik cungah nan tuahmi cu Keimah cungah nan tuahmi a si” tiah a ti.Tulio cu ral le rai ruang ah Min Aung Hliang ruang ah kan ram cu thisen luannak, Hell ram bantuk a si. Hi lio caan ko ah hin Jesuh cawn piaknak hi a tak in langhter a herh lio caan zong a si.\nKan mithmai ah bawmhchanh hau tampi an chuak, inn ah thadam tein a it men ding, a tthu men ding kan si lo. Chatting le social media cahmai ah ruahnak thatha chuah pah in kan mah hrim zong a tak in tuan le zaanglei cawi a herh lio caan asi. Kan nih cun an kan pehtlaih lo, Official in theihternak an kan tuah lo ti len a hau lo. An kan tuah cio lo, an kan theihter cio lo. A kawl in kan i kawl cio lio caan a si. Official tbk kan uar karlak ah kan minung hawi an temtuar tuk sual lai. Lungchuak in lungtho tein i peih caan a si tiah ka ruah ko hih


Tutan NMF mizo party pawl cu an biachim ning hin cun mak ngai dawh an si – CHIN IDOL\nMizo ram Chief minister nih cun a tu NMF mizo party cozah thar ah hin cun a hlan bantuk si ti loin American president Donald Trump bantuk in tuah awk ummi poh cu a tlamtling hlan lo kan tuah lai caah NMF cozah rian a kal kho lo dingin hna hnawh nak a kan petu pawl le Party pawl cu phungning tein biaceih le dantat an si lai tiah a chim chih.\nPathian a bochan tuk mi Pa Kio nih teinak hmuh tthan\nPosted on July 21, 2019 Author chinidol.com\nManny Pacquiao le Kieth Thurman tthuat cu zoh an dawh tak tak khi si.round 12 tiang nak an I thau an na tuk veve lo.a dongh nak ah Judge pawl biachah nak in Pacquiao nih tei nak hmuh tthan.\nUS ram i Michael Johnson timi pa cu nupa sinak a hman pi mi a Darling pawl cu HIV zawtnak a ngeih chimh duh loin a sualpi hna caah kum(30)le thla(6) thong thlak ding tiah biachah piak mi si.sinain a zukhan mi a tlamtling caah kum(5) cheu lawng a tla. Mah pa cu Tiger Mandingo […]\nThailand ram Santa Hat Beach ah titla mi hngakchia pa an chanh nak ah tlangvalno pakhat\nThailand ram Chunburi peng ah ummi Santa Hat (Beach) rili kan ah hngakchai pakhat tilet nih a kalpi I a nu bawmh hal in a au I pawngkam ummi pawl nih hngakchai cu an chanh kawh nain a chanhtu hna lak ah Thailand rammi tlangval no pakhat kum(25) cu hngakchaipa a Chang nak ah cun […]\nChin ram i Tolreba cu Tuluk ram ah kum khat ah(Ttan-500) leng khuat dingin


Tedim Peng Kaptel Khua Mizaw Pa A Nu Sin In COVID-19 Zawtnak Hrik An Hmuh Chap - THE CHINLAND POST\nTedim Peng Kaptel Khua Mizaw Pa A Nu Sin In COVID-19 Zawtnak Hrik An Hmuh Chap\nTCP-Thantlang|9 April 2020| A tulio zawtnak tihnung a si mi COVID-19 cu Chin ram chungah minung pahnih sin in hmuh chuah a si cang. Tedim peng Kaptel khua US in nupi thit ah a tlung mi nu fa hna sin in hmuh chuah an si.\nA fa sin ah zawtnak hrik an hmuhchuah hnu in a nu zong inn chungah khumh erh in chiah colh a si ve. Ni 14 a tlin lai teah April 7 ni ah a thi chek a si i April 9 ni ah a phi a chuak i a nu sinah a tubantuk in zawtnak an hmuh ve hi a si. A si nain a nu sin ah hin, hi zawtnak he aa pehtlai mi a lang mi pakhat hmah a um lo tiah ramkomh ngandamnak zung nih March 9 zan ah thawngthanhnak a tuah mi ah aa tel.\nHi hna nu fa hna cu March 13 ni ah US in nupi thit ah Kawl ram lei ah an rak tlung i March 15 ni ah Yangon in Kalay myo an phan, an chungkhat hna inn ah zan an riak. March 16 ni ah Pre-wedding hman an i thla. March 17 ni ah Tedim ah zankhat an riak. March 18 ni ah Kaptel khua an phan. March 19 zinglei ah dam lo in a um caah an khua sii-khan (PSI) ah aa piah dih in Tedim siizung ah thialkam in Quarantine tuah a si colh. Mah hnu ah March 23 zan suimilam 11:45 ah a tu lio zawtnak COVID-19 an hmuh chuah. April 9 ni ah a nu (kum 58) zong zawtnak hmuh chuah a si ve. Zawtnak hmuhchuah nu fa hna cu a tu lio ah ngandam tein an um lio a si tiah kan theih.\nPrevious Innchung erh ni 14 a tlin hlan ah Matupi a kalmi US tlung pahnih thong an thlak hna\nNext Ralzaam Bawmhnak Pek Dingah Hakha Mino Paletwa Peng Sami Ah An Kal


Breaking News: US Um Myanmar Mi Caah Thawngpang Tha – The Cherry Par\nBreaking News: US Um Myanmar Mi Caah Thawngpang Tha\nBREAKING NEWS. US UM MYANMAR MI CA’AH THAWNGPANG THA.( USCIS NEWS)\nUS Citizenship and Immigration Service Agency nih November 13,2020 (Friday) ah thawng thanhnak an tuahmi ah, US Citizen le Green card a hal (Applied) mi pawl cu, December 1, 2020 in Interviews thawk ding asi cang ti’ah an thanh cang.\nTutan Interview ah hin, Kum dang hnakin biahal nak (Questions) le bialeh nak (Answers) cu tu hlan hnakin a tam deuh lai i, questions 12 in 20 karlak atlawm bikah, an hal lai. USCIS Official nih an chimmi ah, Questions 10 ah 6 an phit khawhah cun, Ong(Passed) asi lai an ti i, a um tuning cu 100 ah 60% na phit khawhah cun, na Ong lai tinak asi.\nInterview nakah hin, English Rel ( Read), Tial (Write) le Chim ( Speak)tawmpal cio nan thiam a hau lai ti asi i, US (History) Tuanbia le Politics kong tam deuh hal an si lai ti’ah USCIS Official Pages nih a tial.\nCupinah, 2021 ah hin, USCIS nih Ramdangin US a luh duhmi Immigration mi thong 40000 leng kan lak tha’n hna lai ti’ah an Official Pages ah an tarlang cang. Credit: MC Biklian\n← Esther Van Hnem Sung: 2019 Nov thla dongh lei ah kan pa he khual kan tlawng\nDr. Sui Hingz: Nihin CuThawngtha Taktak A Um →


Tutan Thimnak Hi Cu CNLD Nih Teinak Hmu Seh Law Rak Kan Hruai Ve Cang Seh Ti Ka Duh Nak A Ruang – The Chinlung Post\nTutan Thimnak Hi Cu CNLD Nih Teinak Hmu Seh Law Rak Kan Hruai Ve Cang Seh Ti Ka Duh Nak A Ruang\nKan theih cio bangin tutan thimnak cu a nai kho tak tak cang a ra lai ding mi thimnak cu Novenber ah si cang lai i mipi hna le party lutlai hna khua fak pin an ruah lio caan cio a si hna cu lak ah mipi hna cu CNLD, NLD LE USDP hi a tam deuh cu kan si hna mah lak ah hin tutan thim nak tal ah hin CNLD nih tei nak hmu in rak kan hruai ta ve hna seh tiah ka duh nak tlaem pal in ka vun langh ter ve lai.\nKhah kan thei cio bang in NLD nih kum 5 chung a kan hruai cang va si kaw an tuah mi thil cu mipi nih hmuh dih a si thil tha tampi an tuah ve kan laimi le ram caah cun mipi duh lo ning zong tam pi an cawl cangh nak a um ve , a si nainNLD cu kawl party an si caah kan mah lungput le ruah nak fak tak tak cu kan ram caah an ruat in an tuah lo ti awk tluk si, an mawh ve lo kan ram nih kan herh mi le kan duh mi cu midang party pi nih vun theih piak le vun tuah piak cu a har pin ah ruah awk thei lo zweng a um.kho ve.\nTutan thiam nak ah CNLD a kai i tei nak a hmuh ah cun kan miphun party cu an si cang i kan ram ah le kn khua ah zei dah a chan bau le zei dah kan herh ti cu midang party nak cun an theih deuh hrim hrm ti cu a fiang, cun kan miphun caah an si khawh tawk in rian tha le thil.tha an chuah pi fon lai cu ruang ah cun pei miphun party ti zong cun min bunh cu a si cu ,tah chunnak ah mi dangpi khi an duh nak le an lung in an herh mi cu kan maj nak in an theih deuh hrim hrim cy ve bantuk in NLD le a dang party nak cun miphun party si mi CNLD nih kan ram caah thil tha cu an theih in an tuah deuh ving lai .\nCu ruangah cun tutan thim nak ah hin CBLD hi vote law kum 5 chung te cu kan ram hi rak kan hruai ve ko hna seh law an rian tuan ning cu mipi mih kan zoh tuah hna la cu. Note By force in tanh hrim hrim kan ti lo na duh mi kong ah nawl kan neij lo nain siaherh nak te he ka chim mi.\nAdang rel chap>Vawlei cung ram tthawng US President thim ning cang phunglam an langhtermi asi. US president thimnak cu a ra laimi November ni 3 ah asi cang lai. Hi thimnak ah Republican le Democratic zong biatak tein campaign an tuah cuahmah cang hna. US thimnak ah hin party a hme deuh mi an um pah ngai ko nain party pahnih ah hin pakhat khat lengmang a tling tawnmi an si.Aliamcia kum 1792 kum thok in US President thimnak cu Kum 4 dan in tuah a si.\nTukum thimnak ah hin Donald Trump le Joe Biden cu presidential candidate caah fehter veve mi an si. Cun an ttuanpi dingmi Vice presidential zongah Trump nih Mike Pence a thim i, Joe Biden zong nih California Senator Kamala Harris a thim ve. US thimning cang cu atlangpi in a tanglei bantukin hin a si.Party ngan pahnih asimi hna nih an party chungin President candidate ca an thim tawn i, Candidate thim ding ah a hrampi cu Primary le Caucus election ti a si.\nA Tanh Mi Party Ruangah Tar Pa Pakhat Cu Fak Tuk In Velh A Tong E\nLaimi Party Kan Tanh Ning Hi A Dik Maw Dik Lo Ti Hna Hi Na Ruat Bal Maw


Kan ram chungah raldohnak chuak taktak sehaw CNF/A lawng rinh loin mah le khua pengtlang cio in thalpak le thalphir in doh veding an si, – Hakha Cherry\nKan ram chungah raldohnak chuak taktak sehaw CNF/A lawng rinh loin mah le khua pengtlang cio in thalpak le thalphir in doh veding an si,\nCivil War Hi Chuak Sual Sehlaw Kan Ram Hi Kan Humhim Khawh Ve Ko Lai.Nai ah CRPH nih mah le humhimnak caah irunven khawhnak law and order an hun chuah, Hihi international law zong nih apommi asi pinah ramkip nih anhman ciomi upadi zong asi. Cucaah atuutan CRPH nih an chuahmi law and order hi athiangmi upadi asi, Hi upadi hi charhchan in nizan ah Min Ko Naing nih achim mi cu; irunvennak caah police achuakmi le mino training kan pek hna lai ati. Hi strategy hi a hnubik ah hman an timhmi sidawh in alang. Khelkhatin chim ahcun CDM nih ateilo i mipi kan thi tamtuk ahcun kan lehrulh ve hna lai tinak khi asi.\nCivil war hi chuak taktak sehlaw Chin hill regulation acts kha hman tthan in sratagy ttha tein kan soi lai i, mah le pengtlang cio in runvennak kan tuah khawh ahcun kan ram hi kan veng khawh hrimhrim ko lai tiah ka ruah ko.By– Van Neih Thang\nRalkap a thazaang hrampi cu biathli thuh khawh le biathli tampi ngeih a si. Laimi chung ah biathli theih lo cun riantuan aa tim lo mi kan tam ngai.\nRuahnak pakhat chim ka duhmi cu CNA/ F caah khuakhan lairelnak caan a um te ko lai.


NUG Le PDF Nih D Day An Phuan I Thla Hnih Chungah Ralhrangbu Phomh An Timh — Chin Miphun Tlangau\nSagaing Region, Kalaymyo township chung vialte ah ralhrangbu nih valawng hmangin an ralkap thazaang a chap cuahmah peng tiah theih a si.hi konghe pehtlai in thawngpang kan theih nak ah cun nikhat ah a tlawm bik ralhrangbu nih vanlawng in voi thum tluk in a ralkap a rak chiah peng rih hna tiah ah an chim.\nAtubantuk in ralhrangbu nih Kalaymyo township chungah vanlawng hmangin a ralkap thazaang a chap hi mipi nih cun theih khawh a si loh.a can tam deuh ah cun zing suimilam 7-9 karlak hi an i sel i,mipi nih thei manh lo in an rak chiah tawn hna.hi karlak ah hin mipi nih thawngpang an thei manh tuk tawn lo tiah an chim.\nHi konghe pehtlai in NUG cozah nih cun D Day tiah phuang in thla hnih chung tuah a si lai i,hi thla hnih chungah ralhrang pawl hna cu an dih lak in thah dih dingah timh lamhnak zong an ngai.PDF ralkap pawl hna zong kawlram khuapi hmunkip ah an lut cuahmah cang tiah PDF nih cun mipi theihter nak a tuah.\nNUG nih cun PDF cu a herh ning paoh in hriamnam lei siseh,chawva lei siseh a si khawh chung in bawmhchanh peng kan i zuam lai,ralhrangbu pawl cu can rau lo teah kapdoh dingin kan tawlrel cuahmah tiah a chim.PDF kawlram khuai hmun kip an luh ruangah ralhrangbu nih key-bort phone hmangin PDF tlaih khawh nak dingah biatak tein mipi hman a timh ve hna tiah theih a si.


NLD Caah Thawngtha Tuk A Si Hawi Cang, Dr. Sa Sa Cu Chin State NLD Election Campaign Tuahtu Dingah A Tel Cang – Chuncha News\nNLD Caah Thawngtha Tuk A Si Hawi Cang, Dr. Sa Sa Cu Chin State NLD Election Campaign Tuahtu Dingah A Tel Cang\nKha 2020 Myanmar Rampi thimnak cu kan naih cuahmah cang i, Party tampi timhhlamhnak an ngei cio cang. NLD zong nih biatak tein an I tuah cang mi hmuh khawh an si. Atu lio mino lakah chinram caah thil lianngan a tuahtu le bochan tlak a si mi Dr. Sasa zong election campaign ah a tel ve mi min kan hmuh tikah lawmh a um hringhran.\nSalai Lairalthang mah catlang te hi le NLD nih zeidah an pek vet e kho men mi asio ti mi a tialmi hi…Dr.Sa Sa cu Chin State NLD election campaign tuahtu dingah a tel ve. NLD nih teinak ngah ahcun vuanci zong an pek khawhmi si ko.\nRelchap ding <<< Tuan deuh ah Dr.Sasa nih miphun caah fimcawnnak kong he aa pehtlaiin bia a rak chimmi a um. Dr.Sasa nih hin zeitlukin dah miphun cungah zawn a ruah hna timi hi hmurka in chim khawh a si hrim lo. Hibantukin miphun cungah dawtnak le zawnruahnak a ngeimi hi kan Chinpa ah cun an um ka zum lem lo. Dr.Sasa nih a chim ningah cun, kanmah kawlram leiah tanghra an on bakin India ram Shillong ah tang 11-12 kaiter an si. Cu hnu ah anmah le an dirhmun sining zohin cunglei kaiter an si tiah a ti. Minung 100 renglo a kaitermi hna chung hin minung 10 hi sii doctor, Engeneers hi minung 5, le nursing hi minung 10 an si hna. Tukum ah China ramah minung 3 nih siibawi MBBS degree tha tein an lak than cang.\nAdang vialte hna cu faculties dang dang an si hna a ti. Dr.Sasa nih a peh chapmi cu, hibantukin harsa tak takin sponsor kan pekmi hna nih sianginn kainak ah mark tha tha an hmuhmi ka hmuh hna tikah kaalawmhnak tuk tawn. Hi hi Pathian thluahchuah lawngte a si. Keimah nih ka tuah khawhmi a um lo, Bawipa thawng lawng lawng a si e a ti. Hi hna vialte nih hin an dih cio tikah khua le ram caah an dihlakin riantuan an i awt hna lai tiah a ti. Cheukhat a dih cangmi hna cu Lailenpi tanghra sianginn ah rian an tuan.\nDr.Sasa nih hin zeitlukin dah a miphun caah rian a tuan timi hi kan theihlomi thil tampi a um rih lai. Zeitlukin dah a miphun hna cungah dawtnak a ngeih timi zong hi hmurka men cun chim khawh a si lai lo. Dr.Sasa thawngin Mara unau hna cu tamtuk a chuahter cang hna. Tanghra tanglei ca zongah ruahchannak tamtuk a um rih. World Bank bomhnak in sifak sianginn kainak a ngeilomi hna minung tampi cu stiphen pek an si rih lai. Hi hi cu Hakha, Thantlang ca zongah ruahchannak a um. Fim cawnnak hi biatak tein aa hmaithlakmi a si. Chin miphun nih fimnak kan kawl ahcun hmailei ah Pathian nih kan Chinram hi thluachuah apek lai I, mi phundang nih an kan panh te lai, mi phundang nih thluachuah an hmuhnak ramah a cang te lai ti hi a saduhthah le achunmang a si.\nDr Sasa Nih NLD Endorsed A Tuah Hna Timi Lawng Siloin, Campaign Forced Ah Aa Tel Lai Timi Thawngpang Cu CNLD Caahcun Thawng Chia Ngai Asi: By Zasang Cinzah


Salai Lungthli Tum Nih Fiang Taktak In A Chim Ṭhan Cang Hih! Pu Hung Ngai Cozah Nih Thantlang-Hnaring Cozah Lampi Cu Hmawngtlang Khuachung An Luhter – Chin World News Evening\nSalai Lungthli Tum Nih Fiang Taktak In A Chim Ṭhan Cang Hih! Pu Hung Ngai Cozah Nih Thantlang-Hnaring Cozah Lampi Cu Hmawngtlang Khuachung An Luhter\nA sen hi Hmawngtlang a lutmi tulio cozah lampi a si, kataya an phah pah dih cang. Aihre hi a thar in remh an i timhmi hlan lio khuataw lam thing a si, leikuang lak a kalmi asi caah fur caan ah a cet ngai. Lam hnih zohti tikah cutluk in an i dannak hmuh awk a um lo.\nCozah lampi khuachung a luh ding cu aho poah duh cio a si. A chiatnak tlawmte a um ve nain thahnemnak tamtuk a chuahpi. Zokhua, Tinam le Lamtuk a thahnem hna ning khi hmuh khawh a si.\nPu Hung Ngai cozah nih Thantlang-Hnaring cozah lampi cu Hmawngtlang khuachung an luhter, kum tam nawn an hman cang. Nain, rem lotu le hnahchuahtu cheukhat cawlcanghnak ruang menmen ah khua hrial than ding a si tikah ahodah lungfah lo a um hnga?\nCozah lampi cu cheukhat ca lawng ah a thahnemmi lampi a si awk a si lo, thahnmen khawhnak hmun ah a ummi poah a thahhnem mi lampi a si awk a si. Lampi a tha deuhmi le siarem deuhmi cawh khawh cu a tha tuk ko, nain kanmah siarem ding ah midang mitthli kan tlakter awk a si lo. Cheukhat thahnemnak lawng si loin zapi thahnemnak kan kawl awk a si.\nAtu lampi thar cawh nak caah a tlami phaisa hi Hmawngtlang a lutmi lampi remhnak ah hmang deuh hna sehlaw dawh taktak le tha taktak in an remh khawh hnga. Salai Lungthil Tum


TUNI CDF LE RALHRANG I KAHNAK AH CDF LEI AN NUNNAK A HIM – The Chinlung Post\nTUNI CDF LE RALHRANG I KAHNAK AH CDF LEI AN NUNNAK A HIM\nAugust 14, 2021 admin Local News 0\nTuni ah Matupi le Mindat karlak motor lam, meng 14 pawng hrawng ah Uico Ralhrang kawlralkap le CDF Pasaltha karlak ah raldohnak a chuak. Nihin zinglei suimilam 7:00PM hrawng in kahnak a chuah hi a si i Ralhrang lei pahnih an thih lawng si loin, a dang 4 leng nih hliamhma fak an tuar tiah theih asi. Cu lawng si loin Mindat khuapi thlanglei, Yat Ywa le Ya Yaw khuate pawng zong ah kahnak a chuak rih.\nA sinain nihin kahnak ah CDF Pasaltha lei cu an nunnak a him dih tiah theih asi.Hi konghe pehtlai in Mindat khua mi pakhat nih Ralhrang lei nih Sitcawng pathum nak tlawm loin an kan doh, hmunthum in an rak kan luh hnawh. An i kaap, chikhat an ngol i an i kaap nolh tthan ti bantuk a si. Cucaah thaizing zong, hi nak in raldohnak a zual deuh kho dirhmun a si ko tiah a chim.Nihin raldohnak ah CDF pasaltha pawl cu Pathian nih a venhim hna, an nunnak a him dih ti asi. Pathian nih dirkamh chin hram hna seh.\nRelchih Tuni Ah Biafiang An Langhtermi: Pu Joshua thihnak kongah fiangtein an langhter mi a si. August ni 12 ah ralhrang kawlralkap hna nih atukbuhrum ah an kahthah mi Pu Joshua hi fa pathum a ngeimi a si. Ralhrang kawlralkap hna nih an tlaih hnu ah an kahthahmi asi. Hi konghe pehtlaiin khuami pakhat nih a chimmi cu Pu Joshua le a nupi cu an i sik or an buai ruangah Pu Joshua cu zu din ah Chawngkhua panh in a kal.\nKalay PDF lei commando angki an i hruk tawn ruangah ralhrang kawlralkap hna nih PDF lei ah an ruah i, an va kal hnawh i, an va tlaih. Culio cu khuachung minung pakhat nih a hmuh dih hna. Achimmi cu ralhrang kawlralkap nih Pu Joshua cu hri in tem an timh i, acawlcangh i an buaipah ngai. Asinain voikhat an suk i, kahthah dingin nawlpeknak an hal lio ah minung pakhat nih a hnu lei in a kah.\nPu Joshua hi Atuk bukhur in a kah i, akaa in meithal kuan a chuak, Cun a kut zong a khen rih. Pu Joshua hi fa pathum angeimi a si i, a fa hniang cem hi thlathum te lawng a si rih tiah an chim. Zan muih tiang i kahnak a chuah ruangah a ruak hi a thaizing lawngah lak khawh asi. Zingka suimilam pahra hrawngah a ruak hi khuachung mi le upa hna nih an vui.\nTutan ah Pu Joshua an kahthah nak hmun hi Chawngkhua lonh deuh, Kalay le Gangaw lampi i Pamuanchawng lei deuh te ah a si tiah a chim. Hi ni thilcang ralhrang kawlralkap le Kalay PDF i kahnak ah Kalay PDF lei in minung pakhat hliam a tuar i, ralhrang kawlrlakap lei in minung pathum an nunnak aliam tiah thanhnak an rak tuah.\nTHAWNGFIANG:PU JOSHUA AN THAH LIO MIT HMUTU NIH A CHIM MI\nMAH CAAH THAWNGCHIA TAKTAK, AN MEITHAL ZONG AN LAKPIAK DIH HNA


US CITIZEN A SIMI NIH KAWLRALKAP PAWL BAWMH CU TTIHNUNG PEI ARAK SI HI – The Chinlung Post\nFebruary 21, 2021 admin Knowledge 0\nUS citizen asi mi nih cun Kawl ralbawi pawl cu a bawmh bawmh lo ding. A ruang cu US upadi nih dantat khawh kan si? A tang lei hi legal advice asi hrim hrim lo. Tuni lunch ka ei pah ah ka rel mi ka hei share sawh sawh bia. Food for thought? Nan theih ban tuk in President Biden nih Feb. 10 ah Executive Order a chuah ( hika hin tling tein relkhawh asi. Order a chuahmi rel aduhmi hih hika hin voikhat in hmehpiak\nMah order nih a target mi hna cu Min Aung Hlaing, Soe Win…tbk Kawl ralbawi pawl an si ( hika hin tling tein relchap khawh a si .Mah order ah a ttial mi pakhat cu, “The prohibitions in section 1 of this order include: (a) the making of any contribution or provision of funds, goods, or services by, to, or for the benefit of any person whose property and interests in property are blocked pursuant to this order; and (b) the receipt of any contribution or provision of funds, goods, or services from any such person.”\nA tawi fian nak in cun, mah order nih a target mi pawl hna (Kawl ralbawi pawl) kha tangka, thilri, le rian na bawm hna lai lo. Cun, an mah sin in tangka, thilri, le rian na la fawn lai lo. Bawmh na duh hna asi ah cun Office of Foreign Assets Control (OFAC) sin ah license lak ta a hau ( hika hi voikhat hmehpiak law tlamtling tein relkhawh asi rih).\nOFAC nawl lo in na bawmh hna asi ah cun cei lak te tangka liam ter siloah thong thlak khawh na si ( hika hin fiang tein relchap khawh asi). OFAC sin ah ttai a fawi te, A cung lei order le upadi pawl hi tuni lawng ah ka rel mi an si i ka hmuh ning ka palh khawh men. A zei khom si ah, Kawl ralbawi pawl cu a bawmh bawmh lo ding. Credit: Harmon Lian\nADIK TUK, FIANG TAKTAK IN ALANGHTER KO CANG HIH A TLING BAK


Laimi Kan Hruhman Cu Kan Tuar Ve Awk A Si Ko Mah Hi Dah Kaw Na Tuah Hlan Ah Ruat Hmasa Ti Cu A Si Cuh — Salai Ephraim Thawngpang\nLaimi Kan Hruhman Cu Kan Tuar Ve Awk A Si Ko Mah Hi Dah Kaw Na Tuah Hlan Ah Ruat Hmasa Ti Cu A Si Cuh\nSumilam 24 renglo deuh chung cu vawlei cung ram kip hmun kip um mi Laimi hna sin ah hi thawngpang nih hin a kan tuai tam ngaingai ko.Yangon ah kum khat renglo deuh khuasa a si mi Mai Sangte le a fapate te zalam ah zoh awk tlak lo in Chinmi ka si tiah kutdok in an um ti ruang ah Chin mi ramchung um mi hna le ramleng um hna minung 200 renglo hna nih bawmhnak an pek manh.\nMai Sangte le a fapa kongah thawng fiang a hung langh hnu ah cun Chin mipi thinglung an kehter t’han hoi.Mai Sangte sining hi dothlatnak tuah ta lo rumro in hi thil an tuah mi hi soisel awk an si maw? fak pi khua ruah ah cung,ningcang thil cu a si hrim loh.a mah belte Chin miphun cu mipem le khuatlung, mi zawn a ruat tu kan si.cu bantuk minung an hmuh ton tik hna ah,kan mah nih kan ei-din sian lo mi hmanh kha i lak in mi dang a pechantu kan si nak zawn a fianter tu su a si ve ko.\nAmah belte kan ruah awk ngai a si mi cu,”kan pupa holhthuk kan ngeih mi chungah na tuah hlan ah ruat hmasa”ti a si.a tu tan ah cun tawlrel tu hna nih zei hmanh an ruak manh rua lo.zei thil a si hmanh ah hmailei ah cun tlabul bal in khuasak ti lo dingin hi thil nih nun a kan chimh mi a si.tawl reltu hna zong nan rian t’uan nak le nan tuah sermi cungah mipi kan i lawm tuk.hmai lei zongah hi tibantuk tein rian t’uan ko uh. ti sual a um ta lo ah cun thil t’ha a chuak kho bal loh.kan palh nak nih dah kaw fim cu a kan chimh deuh cuh.\nCun, Mai Sangte le a fapa caah bawmhnak nan pekmi tangka vialte hna zong pakhat hmanh an tlau lai lo Fund tawlreltu nih thawngthanhnak an tuah.Zawnruahnak nganpi he nufa hna ca ah Gofundme ah tlawm a kholhpiaktu hi David Ngun Tho a si i, suimilam pahra chung $6600 leng Chinmi nih an thawh. Myanmar tangka in cun ting 100 hrawng a si.Asinain, Sangte le a fate cu Laitlang lei ah tlun loin Yangon Aung Mingalar Bus Station in an tlau.\nJuly 23 zinglei ah Laitlang tlun ding in Yangon i Kawl zatlang bu Shwe Kyar nih zeizongte an tawlrelpiak.A tlung rua tiah an ruah nain July 23 chun sml. 12:00 hrawng ah pa pakhat he Yangon, Sule kiangkap ah Sangte cu an.Sangte le a fate a bawmtu Shwe Kyar zatlang bu tuanvo ngeitu nu nih, Mihlenghmang a si kha nu kha. Tangka 120,000 dih in kan bawmh i Laitlang ah a tlung lo. A kan hlen tiah a chim.Cucaah, Chinmi pawl nih bawmhnak nan pekmi vialte zong nan peknak Card chung ah a ning tein a rak lut than lai. Mah belte 1-3 chung a rau lai, tiah tuanvo ngeitu David Ngun Tho nih a chim tiah Chinjournal website nih a chim.\nTagged Laimi Kan Hruhman Cu Kan Tuar Ve Awk A Si Ko Mah Hi Dah Kaw Na Tuah Hlan Ah Ruat Hmasa Ti Cu A Si Cuh\nUS Democrats Hruaitu Hna Nih Trump Kongah Special Counsel Robert Mueller Bia An Hal Mi Cu A Hnawl Piak Hna →\n← Rassia Progress Party Hruaitu Mr Alexei Navalny Cu A Nupi Pek Dingmi Pangpar Dawh Taktak A Cawk Lio Ah Tleih A Si


Dr. Sasa Nih Min Aung Hlaing A Ti Ning Cu A Fak Taktak! – Chin 11 News\nDr. Sasa Nih Min Aung Hlaing A Ti Ning Cu A Fak Taktak!\nDr.Sasa cu Sky News nih interview an tuah. Mah interview ah cun Dr.Sasa nih Min Aung Hlaing nih a ton dingmi thil a chim. A timi cu, kawlram mipi hitluk kan tertuar, ralkap nih an duh poh in meithal in an kan kah, an kan tukmi hi International community nih action a lak hna lo ah cun, ramchung mipi cu mah le mah I vennak an tuah ve cang lai tiah a chim.\nCu tikak ah cun, mithah lainawngtu Min Aung Hlaing le a kuttang hna cu Muammar Gaddafi, Saddam Hussein le Osama bi Laden hna bantuk in tlaih an si lo ah Thah an si ve lai tiah ati.\nColonel Gaddafi hi mipi nih an rak tlaih I, October 2011 ah rak thah, Saddam Hussein hi December 2006 ah, Osama bin Laden hi 2011 ah thah asi ve. Nihin ah Dr.Sasa nih US, UK, Europe le ram innpa a simi India le China hna cu kawlram kongah biatak tein cawlcang dingin a ti hna. Credit: Daily Chin Star\nRelchih ding: CDM caah fundraising a tuahmi vialte hna nih “Global CDM network” ah nan itel khawh cio ahcun a tha tuk lai. Khawika dah Phaisa kan kuat lai? Zeidah emergency in khuakhan a herh ti bantuk, information” ipeknak le ruahnak ipeknak ah kan pale nih an tuahmi a si.


Covid ruangah vawlei cung kan buai ning le mikip kan lungreithei ning cu chim cawlh si ti lo, rian thatein tuan kho lo in, inn chungah i er in caan kan hmang nak ah chungkhar hman zohkhen khawh lo in mi tampi kan um cang. Atu hi Covid le Omicron nih vawlei cung ramkip a kan buai ther than hoi caah zeitin dah khua kan sak lai ti kongah lungreithei ngai a si.\nUS company, covid sii a sertu pa, The chief executive of Pfizer nih TV station BFM TV ah a chim ning ahcun,\natu vawlei cung ramkip nih kan buaipi mi Covid hi caan saupi kan vawlei cungah hin a um peng ding a si,\nCucaah kan mah cio nih zeitindah mah Covid in kan nih kham khawh hna lai ti cu lam kawl cio a her cang tiin a chim. Pfizer CEO Albert Bourla nih BFM TV sin ah a chim than ning ahcun, Covid hi caan saupi a um ding si caah kan fa le zong nih Covid sii chun hi an caah atha, Atu Covid sii kan ser mi hi ngakchia ca zong ah a him i, an caah tihnungnak um lo tiin a chim. Cred-Newsmax\nCovid ruangah US ramchungah a zawhmi le a thi mi cu kum 2020 nak in an tam deuh cang i, US mipi nih former president Trump,\nPresident a tuan lio ah a rian tuan ning a that lo tiah an duh lo ngai i, China in US ramchungah a lut mi hna kha a siang hna lo\nDemocrat pawl nih mi thleidang na hmang, Mah bantuk lungput hi fih nung tuk mi a si tiah heh tiah an soisel i, an phomh kha. Presidential race lio ah Joe Biden nih keimah President ka si ahcun, ramdang in US ramchungah a ra mi hna lam ka phih piak hna lai lo tiah a rak chim. Natein South African in\nOmicrcon a vun chuak ti a thei bak in ram 9 hna cu US ramchung lut khawh lo ding in a tuah bak hna\nTrump nih China ramin, US ram chungah lut a ngah ri lo tiah a rak phih lio ah Trump a soisel tu hna kha, Joe Biden nih Afrian ram in US ramchungah lut a nga lo tiah a rak ti bak in daitein an um i, zeihman an holh duh lo caah liberal Media pawl hna kha mipi nih TV zong si seh, an catial mi zong an rel duh bak ti lo caah a zoh mi le a\nrel mi an tlawm ngai cang. Cun Joe biden nih Covid ka tei lai i, US economy ka thangter lai tiah a rak chim.\nNatein Covid tei cu chim lo, Joe Biden admin hman nih zeitin dah Covid kong hi kan tawrel lai ti thatein planning hman an rak ngei lo caah Zahan zan ah Arizona ah Trump nih Save America rallies a ngeinak ah Joe Biden bia chim ning bantuk in Covid ka tei lai, kha e, cu e tiah na chim lo maw tiah zeirel lo ngaiin mipi hmaiah Joe Biden a phomh


Flyg Nanjing - Hong Kong med Cathay Pacific Airways\nNanjing Hong Kong Flyg med Cathay Pacific Airways\nFlygbiljett Nanjing Hong Kong med Cathay Pacific Airways\nLetar du också efter ett billigt flyg för Nanjing - Hong Kong med Cathay Pacific Airways ? Om det ännu inte visas några alternativ, fyll i de tomma fälten i sökmotorn och starta din sökning, på nolltid kommer du att få en mängd med alternativ för rutten Nanjing - Hong Kong med Cathay Pacific Airways .\nBästa flyg Nanjing - Hong Kong med Cathay Pacific Airways\nVoli Nanjing - Hong Kong con Cathay Pacific Airways\nVols Nanjing - Hong Kong avec Cathay Pacific Airways\nFlights to Nanjing - Hong Kong with Cathay Pacific Airways


President Elect Joe Biden Biakam Ni Tiang Security A Renghtu Ding National Guards – Chuncha News\nPresident Elect Joe Biden Biakam Ni Tiang Security A Renghtu Ding National Guards\nAmerica cu zeitin dah a si? vawlei cung vialte nih an cuanh cio mi a si. tutan thimnak le buaibainak an chuah pi ning zoh tikah a dawh lo tuk mi tuanbia thar an tial ko ne. ramkip nih zeiah an rel lo hna nak a chuah ko cang lai lo maw? Sungh cu maw kan duh lo hrim caah a si. fir le thil hmang lo cu puh awk a si ti hme maw? January 20 ah Trump dirhkam tu nih state sawm 50 ah lungtling lonak sandah kan piah lai ti authawng a thanh tuk ruangah vawlei pi a hnin ko.\nNi hin ni ah hi bantuk thil a cang hi US tuanbia ah an hmuh bal rih lomi Capitol Hill rungveng tu ding National Guards pawl cu an phan taktak cang ko ne hih tah. President Elect Joe Biden biakam ni tiang security an rengh lai tiah Fox News nih a chim. Cheukhat nih mah hi Trump nih thil tuah a duh ruangah a thlah mi hna a si tiah a chim mi zong an um ve. A zei si hmanhah vawlei pi nih a zoh mi American hi daihnak a um i, tlamtling tein January 20 ah President Elect Joe Biden biakamnak a tuah khawh nak hnga thlacam bawm cio ko hna uhsih.\nTrump Kong Chimtu: Off Grid Desert Farming with Paul & Adrienne 2 nih a chimmi cu hitin a ti. Nihin NATIONAL GUARD TROOPS, National Guad phortu nih avun thlakmi hna hi Trump timhtuahmi pakhat a ngeih ti hi rak i fiang u, cun Joe Biden (inauguration) sunglawi ngain President tlin tik venawk nan timi hi a ho nihdah hi kan hmuh bal lomi hna Washington, D.C an an vun thlak hna hi nan lung a fian awk a si cang. Trump nih rap chiah atimh tihi nan hmuh ko cang lai a ti.\nTwitter labang cu nan hmuh ko cang hi. Trump a dohtu vialte khawika dah an kal dih, an lam atluang maw zohtuah u a ti. a tlangtarmi ah Nanmah tein itemchih, nangmah tein itemchih rap cu hikaah hin a chiah cang a ti. Laknak:Off Grid Desert Farming with Paul & Adrienne nih\nTrump Trump Trump 2020 Election cu kan hnawk cio an buai cio. Trump hi election state pa 6 aithuimi ah khan teinak a hmuh . Cucu tehte tha taktak an ngeih cang hna. Congress ah khan Ted Cruz hmaika ah an pawng lulh ko kha.\nFir in teinak cu co an timh Democratic party pawl nih. Mike pence nih tuahdingmi lam pahnih a ngei. Pakhat cu a thiang lomi state pawl cu cohlan lo in election tuahthan khawhnak a um cucu lam pakhat a si. Cun lam pahnihnak cu innrang aiawhtu le Senate pawl vote thlakter lo in state in vote lakter kha a si ve. Mike pence nih a tuah duh lo, a ruang kanthei ve lo. Nihin nitiang mi thinlung chungah a thi kho lomi zumhlonak he President tuanding in an I tim fir siloin hramhram bak in chuhmi a si.\nNihin Social media nih Trump le a tanti vialte mipi covo lak an I tim , mei deh he ai lo, zei kan tawn lai an I theilo. Lam pakhat long an zulh . Lam a dihnak ah muihnak le thinak a um an ni theilo, kapkhat long in an kal, Google, Amazon, Facebook, Twitter Instagram le a dangdang pawl nih Trump le a hawi le cu an vun phih kham taktak hna. Kan tuah kho kan ti kho an ti.\nCulioah Parler app cu a vun Thawng ve taktak kha asi. An hnahchuah I an vun kharpiak ve Google le Amazon nih, cu tikah internet nih nanmah ko cu maw nan I thawnter keimah a vun ti ve I, Google Amazon Facebook Instagram Twitter pawl cu a vun black ve hna, an chukbaling bak in an zuang taktak ve.\nTrump te party nih Media pakhat dirh an timh cawlh ve, cu tikah anmah pawl caah cun thihnak lamlei ah an kal zeitin tuahawk an thei ti lo, Twitter a ngeitu cu inn Lawi zong a duh tilo, suimilam tlawmpal karlak I hitluk tumchuk cu a ti tiah an chim.\nRam dawtu nih kan ngol nai sai lailo an ti , Trump zong nih a ti ve . State 50 chung duhlonak lanhter an timh cang. Trump NIH DC ah ralkap a chiah fawn cang hna. Trump nih kumli a pehthan ah cun Mike pence caah thutnak a um ti lo. Amazon zong Alibaba ngeitu a umnak an thei rihlo caah Amazon thilri a phan kho tuk ve ti lo. Laknak, NTD, OAN, Fox RT. By Joseph Thawng Z Ting


Zumhnak, Pathian Pennak Ziaza le Thiangthlarau In Khah Timi Kong Biaknak Upa Pathum Biahalnak – THE CHINLAND POST\nZumhnak, Pathian Pennak Ziaza le Thiangthlarau In Khah Timi Kong Biaknak Upa Pathum Biahalnak\nThe Chinland Post| 2018 March 2| Careltu nih thinlung, taksa, thlarau in thazaang kan laak i kan thanchonak ding ah Chinmi nih kan i bochanmi biaknak upa 3, Rev. Dr. Samuel Ngun Ling Dr. Hla Aung le Rev. Hoi Cung Tum cu Chin Digest nih biahalnak 3 cio kan ngeih hna.\nChinmi cu Khrihfa kan si ca le Khrihfa ram a si caah taksa lei thanchonak lawng si lo in Pathian bia hrimhrim zong in kan thancho khawhnak ding ah bawmtu a si hmanh hnga maw ti ruahchannak le zumhnak he atu bantuk in biahalnak kan hun ngeih hna hi a si.\nChin Digest: Messiah kan zumhnak ah a biapi bikmi hi zeidah a si?\nNgun Ling: Khrihfa kan zumhnak a biapi bikmi chimding ahcun biahaltu nih zeilei kap in dah na hal duhmi a si timi nih a ngeih hnga. Thlarau leikap in siseh, pumsa nunnak thanchonak leikap in siseh, zatlang nun pehtlaihnak leikap in siseh a phunphun in leh khawh a si. A tlangpi in kan chim ahcun Khrihfa kan zumhnak ah a biapi bikmi cu Bawi Jesuh Khrih hrimhrim nih a rak kan hmuhsak cang bantuk in amah Jesuh Khrih keneh zulh kha a si ko. Jesuh Khrih keneh cu vailamtah nun keneh, midang caah nunnak peknak le an caah riantuannak keneh, midang sual ngaihthiamnak keneh, toidornak le Khrih lungput ngeihnak hna hi an si.\nHla Aung: Khrih kan zumhnak le cawnpiaknak ah a biapimi thil tampi an um. Cu lakah Paul nih 1Cor. 13:13 ah a chim bantuk in a biapi bikmi thil pathum an um. Cu thil pathum cu; zumhnak, ruahchannak le dawtnak an si. Cu hna lakah a biapi bik mi cu Dawtnak a si.\nDawtnak hi zeica ah dah a biapit bik ti ahcun James nih a kan cawnpiak bantuk in dawtnak um lo ahcun zumhnak hi a thimi a si. Cun kan thih hnu i kan i ruahchanmi a va kan hmuhter hnga ding tu cu dawtnak a si. Zeicahtiah dawtnak a ngei lo i a nunpi lo tu nih kan i ruahchanmi zungzal nunnak cu kan hmu kho lai lo (Col. 3:25)\nHoi Cung Tum: Hi biahalnak i “Zumhnak” biafang hi Mirang holh i “faith” khi si lo in cawnpiaknak “Doctrine” khi a sawh duhmi a si rua tiah ka ruah (II Tim. 3:16). Baibal hi a tlangpi in zumhnak, cawnpiaknak (doctrine) (10) ah then a si. Cu hna cu; Pa Pathian, Fa Pathian, Thlarau Pathian, Satan, Vanmi, Baibal, sualnak, khamhnak, Khrihfabu le a ra laimi thil kong hi an si.\nHi zumhnak (doctrine) ahhin hmuhning le fianning i khah dih hi a har ngaimi a si. Cu zumhnak hna cu an dih lakin an biapi dih ko nain, a biapi khunmi cu Messiah khamhnak thawngtha fian hi a si. Khamhnak kong na fian ahcun a dang zumhnak (9) na fian deuh lo zong ah khamhnak co khawh a si. Zumhnak (9) na fian ko zong ah khamhnak kong na fian lo ahcun zungzal nunnak na co hlei lai lo. Cucaah, Khrihfa zumhnak lakah a biapi bikmi cu Khrih khamhnak hi a si.\nChin Digest: PATHIAN pennak chung kan luh khawhnak ding ah zei bantuk lungput le ziaza dah zumtu nih kan ngeih awk a si?\nNgun Ling: Vancung pennak luh ding ah zeidah ka tuah lai timi le zungzal nunnak hmuh ding ah zeidah ka tuah lai timi biahalnak cu a sullam aa khatmi biahalnak an si. Hi biahalnak phun hi Bawi Jesuh kha an rak hall en cangmi a si. Mirum tlangval pa nih vancung pennak luh awkah zeidah ka tuah lai tiah a rak hal tikah Messiah nih nawlbia kha va zul dih ko ngat a ti tikah ka hmet lio in ka zulh dih cang a ti. Messiah nih pakhatte na bau rih, na ngeihmi thil vialte kha va zuar law mi sifak kha va pe hna, cun keimah kha ka zul a ti. Mi sifak hna cung ah dawtnak ngeih ding le Khrih he nuntinak lungput ziaza kha langhtermi a si.\nCun Samaria mithapa tuanbia kong ah Khrih nih a chimmi hi a biapi ngaimi a si. Samaria mithapa bantuk in va tuah ding fialnak zong kan hmuh. Samaria mithapa tuanbia nih a kan cawnpiakmi lungput cu pakhatnak ah tlangbawi lungput a si. Tlangbawi pa le Levimi pa hna nih lam ah a ril komi Samaria pa kha an hmuh tikah a thi rua tiah an ruah caah an tong ngam lo. Tlangbawi nih mithi ruak kha a tongh sual ahcun Judah phung bantuk in mi thianglo ah ruah a si. Tlangbawi le Levi mipa nih mah caah min thatnak, mah i hupphenhnak le mah thathnemnak lawng kha an ruah caah a thi cuahmahmi pa zawnruahnak le bawmhnak thinlung kha a ngei kho ti lo. Samaria mitha pa nihcun amah cung ah zei thil a va tlun ding hmanh kha a ruat lo. A thi cuahmahmi lam cung ah a rilmi mihar pa, Samaria pa a luatnak, a damnak le khamhnak ding lawng kha a ruah caah a hmuh le cangka in a zuanhnawh i a zohkhenh, a tuamhlawm ti kan hmuh. Hi bantuk Samaria mithapa lungput le ziaza hi zumtu nih kan ngeih dingmi a sit i kha Khrih nih a langhtermi a si.\nHla Aung: Pathian pennak chung kan luh khawhnak ding ah kan ngeih awk ding lungput cu a tanglei bantuk in a si awk a si.\n– Mi chambau ka si ti i hngalhnak (Mtt. 5:3)\n– Nun a nemmi nun ngeihnak (Mtt.5:5)\n– Pathian duhnak tuah kha kan duhnak ngan bik ah chiah khawhnak (Mtt.5:6)\n– Midang cung ah zaangfahnak ngeih (Mtt.5:7)\n– Lungthin thiang ngeih (Mtt. 5:8)\n– Mi le mi karah remhnak, dawtnak tuah duhnak (Mtt.5:9) timi pawl an si. Kan ziazaah zawnruahnak, zaangfahnak, toidornak, nemnak, dinfelnak le lungsaunak timi pawl hi i aih awk kan si (Col.3:12).\nDr. Hla Aung\nHoi Cung Tum: Hi biahalnak hi tlangcung cawnpiaknak (Mtt. 5:3-10) kan fian lonak chung in a chuakmi biahalnak a si.\nPathian pennak chung i kan luh khawh nakhnga Thlarau sifahnak (Mtt. 5:3), tahhraamnak (Mtt.5:4), lungnemnak (Mtt.5:5), dinfelnak tihalnak (Mtt. 5: 6), zaangfah thiamnak (Mtt.5:7), thinlung thiannak (Mtt.5:8), remdaihnak sertu sinak hna hi a si rua tiah kan ruah sual tawn. Asinain hi nunphung hna cu minung nih kan ngeih khawhmi an si bal lo.\nCaang (20)nak na rel ahcun a fiang ko l ai. Van pennak chung i kan luh khawh nakhnga Pharasi hna le phungbia cawnpiaktu saya hna nakin kan din deuh a hau. Vawlei nuhrin lakah cu hna nakin a dingfel deuhmi pakhat lawng a um. Cucu Khrih a si. Cucaah, pennak chung i kan luh khawh nakhnga Messiah tluk in kan din a herh. Khrih nunzia cu minung nih cawn khawh a si lo, amah Khrih kha kan chung ah a nun a hau. Khrih kan ngeih i a dinnak kan dinnak a si khawhnak lam pakhat lawng a um. Cu lam cu zumhnak a si. Khrih kan zumhnak ahkhan a dinnak kha kan dinnak ah relhpiak kan si. Cuti cun Pathian pennak chung ah kan lut (John 3:16, Rom 4:3, ICor. 1:30).\nChin Digest: Thiangthlarau in khah timi a sullam hi zeidah a si?\nNgun Ling: Hi biahalnak hi a saupi tial duh ahcun cauk pakhat hmanh in tial khawh a si. Thiangthlarau riantuannak kong cu zumtu Khrihfa hna nih hngalh awk a herh tluk in kan hngalh khawh bal lomi, a sining taktak in Khrihfami nih a kong hngalh dih khawh zong a si lomi, a thuk ngaimi Pathian riantuannak le Jesuh Khrih nunnak zoh in siseh, baibal nih a kan cawnpiak ning in siseh, a cheubang lawng in le fianglo ngai in a konglam kan chim khawhmi kha a si.\nMi pakhat nih thiangthlarau kong ka hngalh dih a ti a si ahcun a sullam cu Pathian kong hi ka hngalh dih ti he aa khatmi a si caah cu pa nih a hngalhmi Pathian le thlarau cu a rak hme tuk tinak a si. Minung nih Pathian hngalh dih khawh a si lo, Pathian lungthin zong hngalh dih khawh a si bal lo. Minung nih kan hngalh khawhmi Pathian cu a hme tukmi Pathian a si. Pathian ka hngalh tuk kan ti lio ah Pathian kan rak hngalh lo tu kha a rak si tawn. Thiangthlarau in ka khat tuk kan ti lio ah thiangthlarau si lo in kanmah sining in kan rak khah tu kha si tawn.\nLaimi zumtu Khrihfa hna nih thiangthlarau hi thilri pakhat (commodity) bantuk men in kan ruah lo ding a biapi tuk. Thiangthlarau in khah timi cu thiangthlarau Pathian kha kanmah duhnak in rian kan fial, nawl kan pek, kan duhnak kan zulhter khi a si lo. Thiangthlarau in khah sullam taktak cu a tawi bik in kan chim ahcun na minung sining dihlak kha Pathian sining dihlak nih a uk, na nunnak dihlak, na thinlung, na ziaza, an hmurka, na ruahnak vialte kha Jesuh Khrih nih zakhat ah zakhat a uk kha a si. Thiangthlarau khah cu Halelluijah voi tampi nolh le holh theihlo holh cukmak khi a si lo, na kechik in na luthlung tiang na chung n aril, na lung na thin, nap um, na thlarau le na ruh le na thlik tiang Jesuh Khrih lungput le mah ruahnak le nunzia nih na nunnak dihlak a uk kha thiangthlarau kha kan timi a si.\nHla Aung: Thiangthlarau in khah timi a sullam cu a phunphun in chim khawh a si. Keimah pumpak in kaa fianmi cu Pathian he pumpkhat sinak pehtlaihnak (full union with God) ti hi a si. Baibal chung ah thiangthlarau in a khat ti tikah a tlangpi in cun thiangthlarau in a khatmi hna nih thil pathum an ngei tawn ti kha kan hmuh. Cu thil hna cu;\n1. Thawnnak (power) in an khat. Thilti khawh thawnnak (Samson), intuar khawh thawnnak le tukforhnak tei khawhnak thawnnak (James)\n2. Khuaruahhar thilti khawhnak. Holhtheih lo in holh, khuachia thawl khawhnak le damternak\n3. Pathian thilser khuaruahhar hmuh khawhnak le mi lungthin ruahnak purhdah hmuh khawhnak le fimnak (I Cor. 2:10-13, Isaiah 40:13f, Eph. 1:16f). Hi thil pathum ahhin keimah pumpak in cun pathumnak hi kan caah a biapi bikmi le a herh bikmi a si tiah ka ruah.\nHoi Cung Tum: Thlarauthiang i khah a sullam fianternak cacang tampi lakah a tha bikmi pakhat cu Eph. 5:18 hi a si lai tiah ka ruah. “Cun mitsur zu ri hlah u, zeicaahtiah cucu ningcang lo in umnak a si. sihmanh sehlaw, thlarau tu khan khat deuh uh”.\nHi baibal cacaang hi mi tampi nih zurit chiatthat chimnak cacaang ah a tamdeuh nih cun kan ruah, cu zong cu aa tel ve ko nain, cu nak in a biapi deuhmi cu thlarau khah nun fianternak zong a si fawn.\nCucaah, thlarau khah cu zurit he aa lo. Zu kan rit tikah kanmah kan dinmi zu nih a kan uk. Kan sining vialte kan i philh, zu lung kan keng i zu duhnak in kan nung, zu nih kan pum kha duhning poh in a hman. Cu bantukte cun, thlarau i kan khah tikah, kanmah kan dinmi thlarau nih a kan uk, kan sining vialte kan i philh dih ve i thlarau duhning in khua kan sa. Cucaah, thlarau in khah le nun ti a sullam cu, thlarau nih nun a uk khi a si. Bidang cun, thlarau nih a kan pen ti khi a si. Phundang in kan chim rih a si ahcun pennak nun ti zong in chim khawh a si.\nCherhchan: Chin Digest, 2016\nBiakilh: Thlahnih ah voikhat chuahmi Chin Digest ah kan rak langhter cangmi kha The Chinland Post careltu zapi sin ah a thar in kan hun in hrawmh than hna.\nPrevious CYO (Mindat) Secretary Salai Kee Hung Interview\nNext Caholh Cawnnak Lei In Ph.D Degree A Hmumi Dr. Kenneth Van Bik He Biaruahnak


NLD Le Alliance: NLD Sin Lawng Ah Ruahchan Nak A Um Ko Hih, Vote Than Bak Ding An Si – Chin 11 News\nNLD Le Alliance: NLD Sin Lawng Ah Ruahchan Nak A Um Ko Hih, Vote Than Bak Ding An Si\nPosted By: Chin News July 9, 2020\nCatialtu: Laiki Chozah\nNLD le Alliance\nUnion Election Commission (UEC) nih Thimnak a lut duhmi party dihlak “2008 Phunghrampi hi remh a hau lo, kan hna a tla” timi min thutnak tuahter dih a si. NLD cu 2008 Phunghrampi remh ding hi policy nganmi pakhat a si caah min zong a thut duh lo, thimnak zong a lut ve lo.\nNLD cozah policy ah 2008 Phunghrampi remh ding ti a si caah nikum 2019 chungah remh khawhnak lam a kawl ve, ralkap nih a duh lo caah remh khawh a si lo. USDP party cu Ralkap he pumkhat an si ko caah adang in ka langhter lonak a si. 2010 rampi thimnak ah a lutmi party vialte hna hi2008 Phunghrampi hi kan pom ve, remh a hau lo tiin min thutnak a tuah ciami lawng an si. Cucaah 2008 Phunghrampi remh a duhmi party le a duh lomi party tiin an um.\n2010 ah MP a cuhmi party le mah lioah a tel cangmi minung pohpoh cu NLD policy he a kalh cang caah NLD nih MP hmun tamdeuh teinak hmuh sehlaw President thimnak ding ca tiang a tling khawh lo sual zongah 2008 Phunghrampi remh a hau lo a ti cangmi party le minung hna he Alliance tuahnak lam a um ti lo.\nAtu Chin State party pawl ah hin 2010 thimnak a lut cangmi le party thar a si ko nain remh lo ding tiin Min a thut cangmi lawngte an si. Min a thut lomi pakhat, pahnih an um zongah a duhmi pal he ikomh cang caah\nNLD nih CNLD he Alliance tuah khawhnak lam a um lo. A laklawh sual ahcun democracy tanhtimi Shan le party dang tampi an um ko. 2008 Phunghrampi ruangah a zei poh duh ningin chim khawh le kalpi khawh a si lo caah hi Phunghrampi kan remh or a thar kan ser hlan cu NLD hi tanh rih ding a si.\n2008 Phunghrampi ruangah Federal kong zong chim khawh a si lo, Peace kong zong chim a ngah lomi a si. Peace Conferene an timi hi a phung menmen in an tuahmi a si. Result a um lai lo. U Thanshwe a nun chung cu bia nem in zeihmanh a ngah lo timi hngalh cio ding a si.\n2020 thimnak ah NLD nih cozah a kai than ahcun 2008 phunghrampi kong caah lam dang a kawl lai. A kai kho lo ahcun Ralkap uknak tangah 2008 phunghrampi ningin zungzal khuasak a si cang lai. NLD lawng 2008 Phunghrampi a pom lomi a si i party dang vialte 2008 phunghrampi hi ka hna a tla ve a timi lawng an si.\nRalkap uknak tangah zungzal um ka duh a timi lawng an si. Democracy duh ahcun NLD tanh lawngah lam a um cang. Party dang siin Democracy kawl khawhnak lam a um ti lo. 2010 ah a cuhmi minung le party pohpoh caah lam a pit cang timi zong hngalh a herh ve. Centre Cozah hi NLD a si ahcun miphun party cu State ah teinak a hmuh zongah Cozah tlai khawhnak lam a um lo, State hluttaw meeting lawng an kai khawh lai.\nAnmah duh ningin biakhiah khawh a si lo, Central Cozah policy duh ningin tuah a si lai. Atu Kawlram dirhmun ningin cun cozah a tlaimi party ah ipehtlai lawngah thiltikhawhnak a um. Duhmi hal khawhnak lam a um.\n2015 ah Rakhine State ah miphun party nih teinak a hmuh. Shan State ah miphun party le USDP nih teinak an hmuh. Cozah cu NLD minung nih a tlai ko. Hluttaw belte anmah miphun le usdp nih an tlai nain Central Cozah duh ning lawng riantuan khawh a si. An duh ningin merh khawh a si lo.\nPhunghrampi tlamtling a ngei cangmi ramdang pawl dirhmun he tahchun khawh ding a si rih lo. Kan kaa lawng nih Democracy kan ti. Ralkap uknak tangah kan um rih, luatnak lam kawl lio a si. Ralkap kut in luat khawhnak caah NLD hi kan tanh rih a herh tuk caan a si. Țha tein khuaruat cio tuah u. Pawngkam aukhuangmi pohpoh zumh rih hlah u sih.\nTukum zong NLD nih cozah a kai rih ding a fiang ko. State ah Miphun party nih tei zongah NLD nih Alliance a tuah lai lo ti cu a cungah langhater a si cang caah kan ram sersiamnak ca zong 2008 Phunghrampi thar sernak ca zong NLD hi tanh rih ding a si ko.


Kawl ralkap pahnih an i phuangnak (Video), Ralbawi, nawlpetu hna nih nawl a pek ning hna cu tih a nung kho taktak. – Thechinlungnews\nKawl ralkap pahnih an i phuangnak (Video), Ralbawi, nawlpetu hna nih nawl a pek ning hna cu tih a nung kho taktak.\nHi thawngpang hi A thar a si lo i, a theih cia mi zong nan um ko lai, nain 2017 lio i, Myanmar a cozah nih Rohingya miphun tthawl a timh lio i, Kawl ralkap nawl a pekning hna hi a video he tlamtling deuh in ka van langter duh mi a si.\nKawl ralkap pahnih hna nih an chim mi cu, Rakhine state i terrorists Rohingya Muslims nan hmuh mi hna le nan theih mi hna paoh cu kap dih hna u, nu le ngakchia cu tlaihrem u, cu hnu ah thah dih hna u, khuachung inhin kan thianh dih hna aho, tiah nawl pek kan si tiah an chim. A ho nih dah hi bantuk tiangtiang tuahnak nawl an pek hna tiah an hal hna tik ah nawl petu ralkap bawi hna an si. Myo Myint Aung zong aa tel ve.\nHi kawl ralkap Tatmadaw hna pahnih an i phuang nak kong hi 2017 lio i Myanmar ram a cozah nih Rakhene state i Rohingya Muslims terrorists pawl tthawl dih ding in a timh lio i, Tatmadaw lei in aa tel vemi an si. A tlaihhrem minu pakhat nih UN ah a chim ning ahcun kawl ralkap tatmadaw hna cu Myanmar ram i Rohingya miphun cu nu le pa thluk lo an dihlak in dongter dih ding in, a fak khawhchung in harnak pek ding in nawlpek an si tiah UN zung a phan hnu ah a chim. A tih tuk caah Rohingya minung 700,000 renglo cu Bangladesh ram lei ah an rak zam kha a si . Source: Daily Mail.com\nHikahin videoh zohnak a si.\nBe the first to comment on "Kawl ralkap pahnih an i phuangnak (Video), Ralbawi, nawlpetu hna nih nawl a pek ning hna cu tih a nung kho taktak."